title: Zadeva F-119/11: Tožba, vložena 11. novembra 2011 – ZZ proti Komisiji

text:
               28.1.2012

               SL

               Uradni list Evropske unije

               C 25/71

      Tožba, vložena 11. novembra 2011 – ZZ proti Komisiji
      (Zadeva F-119/11)
      (2012/C 25/138)
      Jezik postopka: italijanščina

         Stranki

         Tožeča stranka: ZZ (zastopnik: G. Cipressa, odvetnik)

         Tožena stranka: Evropska komisija

         Predmet in opis spora

      Razglasitev ničnosti sklepa Komisije, s katerim je bil z molkom zavrnjen predlog tožeče stranke, katerega predmet je povrnitev škode zaradi tega, ker naj bi uslužbenci Komisije vstopili v njene delovne prostore v Luandi 14.., 16. in 19. marca 2002, in posredovanje kopij fotografij, ki so bile takrat posnete, ter uničenje celotne dokumentacije v zvezi s tem dogodkom.

         Predlogi tožeče stranke

                  —

                  Sklep v kakršni koli obliki, s katerim je Komisija zavrnila predlog z dne 6. septembra 2010, ki ga je tožeča stranka podala organu Komisije, pristojnemu za imenovanja, naj se ex lege razglasi za neobstoječega ali, podredno, naj se razglasi za ničen;

                  —

                  akt v kakršni koli obliki, s katerim je Komisija zavrnila pritožbo zoper sklep o zavrženju pritožbe z dne 6. septembra 2010 in pritožbo z dne 20. marca 2011 za razglasitev ničnosti tega sklepa, naj se v ustreznem delu ex lege razglasi za neobstoječega ali, podredno, naj se razglasi za ničen;

                  —

                  naj se popolnoma ugotovi dejansko stanje, da so uslužbenci ali pooblaščenci Komisije ali pooblaščenci uslužbencev Komisije 14. marca 2002, 16. marca 2002 in 19. marca 2002 proti volji tožeče stranke, da ne dovoli, da se v katerem koli trenutku to zgodi, ne da bi se jo o tem vsaj na kratko obvestilo in ne da bi resnično vedela, da bo do tega prišlo: (a) večkrat nepošteno vstopili v delovne prostore, ki jih ji je prej dodelila Komisija v Luandi (Angola), v četrti Bairro Azul, na naslovu Rua Americo Julio de Carvalho 101-103, z vlomom ali ključi, ki so jih nezakonito posedovali ali sicer nezakonito uporabili; (b) znotraj zadevnih prostorov posneli fotografije;

                  —

                  naj se ugotovi nezakonitost vsakega od dejanj, ki je povzročilo škodo;

                  —

                  naj se ugotovi nezakonitost vsakega od dejanj, ki je povzročilo zadevno škodo;

                  —

                  Komisiji naj se naloži, da uniči fotografije;

                  —

                  Komisiji naj se naloži, da tožeči stranki pisno sporoči, da je bil material uničen z bistvenimi podrobnostmi v zvezi s tem, zlasti datum, kraj in ime uslužbenca, ki je izvedel uničenje materiala;

                  —

                  Komisiji naj se naloži, da tožeči stranki iz naslova povrnitve zadevne škode plača znesek 20 000 EUR oziroma višji ali nižji znesek, za katerega bo Sodišče za uslužbence štelo, da je ustrezen in pravičen, in sicer: (a) 10 000 EUR za škodo zaradi nezakonitih vstopov v zadevne prostore 14. marca 2002, 16. marca 2002 in 19. marca 2002; (b) 10 000 EUR za škodo zaradi nezakonitega posnetka fotografij;

                  —

                  Komisiji naj se naloži, da tožeči stranki plača zamudne obresti na znesek 20 000 EUR, ki tečejo od dneva po tem, ko je Komisija prejela predlog z dne 6. septembra 2010, do celotnega plačila navedenega zneska, po 10 % letni obrestni meri in z letno kapitalizacijo;

                  —

                  Komisiji naj se naloži plačilo stroškov.


title: Zadeva F-20/14: Tožba, vložena 10. marca 2014 – ZZ proti EESO

text:
               10.6.2014

               SL

               Uradni list Evropske unije

               C 175/55

         Tožba, vložena 10. marca 2014 – ZZ proti EESO
   (Zadeva F-20/14)
   2014/C 175/78
   Jezik postopka: francoščina

      Stranki

      Tožeča stranka: ZZ (zastopnik: N. Nikolajsen, odvetnik)

      Tožena stranka: Evropski ekonomsko-socialni odbor

      Predmet in opis spora

   Predlog za razglasitev ničnosti odločbe EESO, s katero je bil zavrnjen predlog tožeče stranke za predhodno upokojitev brez zmanjšanja pokojninskih pravic na podlagi člena 9(2) Priloge VIII h kadrovskim predpisom

      Predloga tožeče stranke

               —

               odločba EESO, s katero je bilo zavrnjeno, da se za tožečo stranko uporabi člen 9(2) Priloge VIII h kadrovskim predpisom v različici, kot je veljala do 31. decembra 2013, naj se razglasi za nično;

               —

               EESO naj se naloži plačilo stroškov.


title: Zadeva T-384/14: Sodba Splošnega sodišča z dne 12. maja 2016 – Italija/Komisija (EKUJS — Jamstveni oddelek — EKJS in EKSRP — Odhodki, izključeni iz financiranja — Sektor govedi in ovac — Pavšalni finančni popravek — Enkratni popravek — Člena 48 in 69 Uredbe (ES) št. 1782/2003 — Posebne pravice — Obveznost obrazložitve)

text:
               27.6.2016

               SL

               Uradni list Evropske unije

               C 232/9

         Sodba Splošnega sodišča z dne 12. maja 2016 – Italija/Komisija
   (Zadeva T-384/14) (1)

   ((EKUJS - Jamstveni oddelek - EKJS in EKSRP - Odhodki, izključeni iz financiranja - Sektor govedi in ovac - Pavšalni finančni popravek - Enkratni popravek - Člena 48 in 69 Uredbe (ES) št. 1782/2003 - Posebne pravice - Obveznost obrazložitve))
   (2016/C 232/11)
   Jezik postopka: italijanščina

      Stranki

      Tožeča stranka: Italijanska republika (zastopnikci: G. Palmieri in B. Tidore, agentki)

      Tožena stranka: Evropska komisija (zastopnika: P. Rossi in D. Bianchi, agenta)

      Predmet

   Predlog za razglasitev delne ničnosti Izvedbenega sklepa Komisije 2014/191/EU z dne 4. aprila 2014 o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS), Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL L 104, str. 43) v delu, v katerem so izključeni nekateri odhodki Italijanske republike.

      Izrek

               1.

               Tožba se zavrne.

               2.

               Italijanski republiki se naloži plačilo stroškov.

      (1)  UL C 235, 21.7.2014.


title: Zadeva T-45/13: Tožba, vložena 29. januarja 2013 – Rose Vision in Seseña proti Komisiji

text:
               22.6.2013

               SL

               Uradni list Evropske unije

               C 178/10

         Tožba, vložena 29. januarja 2013 – Rose Vision in Seseña proti Komisiji
   (Zadeva T-45/13)
   2013/C 178/19
   Jezik postopka: španščina

      Stranke

      Tožeči stranki: Rose Vision, SL (Seseña, Španija) in Julián Seseña (Pozuelo de Alarcón, Španija) (zastopnika: M. Muñiz Bernuy in Á. Alonso Villa, odvetnika)

      Tožena stranka: Evropska komisija

      Predlogi

   Tožeči stranki Splošnemu sodišču predlagata, naj:

               —

               razglasi ničnost sklepov o začasni ustavitvi dogovorjenih plačil;

               —

               družbo Rose Visión, S.L. odstrani iz podatkovne baze o izključitvah in sistema zgodnjega opozarjanja (EWS);

               —

               toženi stranki naloži plačilo 5 000 624 EUR iz naslova odškodnine.

      Tožbeni razlogi in bistvene trditve

   Ena od tožečih strank, podjetje, ki se ukvarja predvsem s telekomunikacijami, raziskavami in razvojem ter svetovalnimi storitvami na področju telekomunikacij, raziskav in inovacij, je od leta 2002 s Komisijo sodelovala pri številnih projektih.
   Zadevna tožba izvira iz dveh revizij, opravljenih pri tožečem podjetju med februarjem in aprilom 2011. V revizijskih poročilih se tožečemu podjetju očita vrsta neizpolnitev in nepravilnosti, ki so bile podlaga za začasno ustavitev še neizplačanih plačil.
   Tožeči stranki navajata, da navedeni očitki ne ustrezajo resničnosti. Po mnenju tožečih strank skrbno branje enega od dveh zgoraj omenjenih revizijskih poročil dejansko omogoča ugotoviti, da je cilj tega poročila neupravičen napad na njiju, da bi se ju diskreditiralo. Tako navedeno poročilo naj bi temeljilo predvsem na nepreverjenih informacijah. To ravnanje Komisije naj bi bilo bolj preiskovalno, nadzorstveno ali inšpekcijsko kot pa revizijsko, ki mora vsebovati preverjene podatke in zagotoviti zanesljivost virov.
   Vse to naj bi tožečemu podjetju povzročilo resno škodo, ki naj ne bi bila samo ekonomske narave, temveč naj bi se kazala tudi pri poslovnem ugledu in ravni verodostojnosti.


title: Zadeva T-669/16 P: Pritožba, ki jo je Carlo De Nicola 21. septembra 2016 vložil zoper sodbo, ki jo je 21. julija 2016 izdalo Sodišče za uslužbence v zadevi - 82/15, De Nicola/EIB

text:
               7.11.2016

               SL

               Uradni list Evropske unije

               C 410/25

         Pritožba, ki jo je Carlo De Nicola 21. septembra 2016 vložil zoper sodbo, ki jo je 21. julija 2016 izdalo Sodišče za uslužbence v zadevi - 82/15, De Nicola/EIB
   (Zadeva T-669/16 P)
   (2016/C 410/36)
   Jezik postopka: italijanščina

      Stranki

      Pritožnik: Carlo De Nicola (Strassen, Luksemburg) (zastopnik: G. Ferabecoli, odvetnik)

      Druga stranka v postopku: Evropska investicijska banka

      Predlogi

   Pritožnik Splošnemu sodišču predlaga, naj:

               —

               tej pritožbi ugodi in deloma spremeni izpodbijano sodbo tako, da razveljavi točko 2 izreka ter točke 12, 13, 24, od 55 do 57, od 123 do 135 in od 157 do 165 sodbe;

               —

               posledično toženi stranki naloži, da C. De Nicoli povrne vse stroške, kakor je bilo predlagano v tožbi.

      Pritožbeni razlogi in bistvene trditve

   Ta pritožba je vložena zoper sodbo Sodišča za uslužbence z dne 21. julija 2016, s katero je bila zavrnjena tožba tožeče stranke, katere predmet je bila na eni strani razglasitev ničnosti sklepa z dne 4. decembra 2014, s katerim je tožena stranka zavrnila povračilo nekaterih stroškov zdravljenja, in na drugi strani naložitev plačila odškodnine toženi stranki in Evropski uniji za škodo, ki naj bi nastala tožeči stranki.
   Pritožnik v utemeljitev pritožbe nasprotuje ugotovitvam glede znanstvene veljave laserske terapije, ki jih vsebuje izpodbijana sodba.
   Pritožnik poleg tega zatrjuje, da so v obravnavanem primeru izpolnjeni pogoji za povračilo tako premoženjske kot nepremoženjske škode.


title: Zadeva T-776/14: Sodba Splošnega sodišča z dne 12. maja 2016 – Red Lemon/EUIPO – Lidl Stiftung (ABTRONICX2) (Znamka Evropske unije — Postopek z ugovorom — Predlog za figurativno znamko Evropske unije ABTRONICX2 — Prejšnja besedna znamka Evropske unije TRONIC — Relativni razlog za zavrnitev — Člen 8(1)(b) Uredbe (ES) št. 207/2009 — Minimalni svojstveni razlikovalni učinek prejšnje znamke — Verjetnost zmede)

text:
               27.6.2016

               SL

               Uradni list Evropske unije

               C 232/16

         Sodba Splošnega sodišča z dne 12. maja 2016 – Red Lemon/EUIPO – Lidl Stiftung (ABTRONICX2)
   (Zadeva T-776/14) (1)

   ((Znamka Evropske unije - Postopek z ugovorom - Predlog za figurativno znamko Evropske unije ABTRONICX2 - Prejšnja besedna znamka Evropske unije TRONIC - Relativni razlog za zavrnitev - Člen 8(1)(b) Uredbe (ES) št. 207/2009 - Minimalni svojstveni razlikovalni učinek prejšnje znamke - Verjetnost zmede))
   (2016/C 232/20)
   Jezik postopka: nemščina

      Stranke

      Tožeča stranka: Red Lemon Inc. (Hong Kong, Kitajska) (zastopnika: T. Wieland in S. Müller, odvetnika)

      Tožena stranka: Urad Evropske unije za intelektualno lastnino (zastopnica: D. Walicka, agentka)

      Druga stranka pred EUIPO odborom za pritožbe: Lidl Stiftung & Co. KG (Neckarsulm, Nemčija)

      Predmet

   Tožba zoper odločbo prvega odbora EUIPO za pritožbe z dne 4. septembra 2014 (zadeva R 2078/2013-1) v zvezi s postopkom z ugovorom med družbama Lidl Stiftung & Co. KG in Red Lemon Inc.

      Izrek

               1.

               Tožba se zavrne.

               2.

               Družbi Red Lemon Inc. se naloži plačilo stroškov.

      (1)  UL C 46, 9.2.2015.


title: Zadeva C-268/13: Sodba Sodišča (tretji senat) z dne 9. oktobra 2014 (predlog za sprejetje predhodne odločbe Tribunalul Sibiu – Romunija) – Elena Petru/Casa Judeţeană de Asigurări de Sănătate Sibiu, Casa Naţională de Asigurări de Sănătate (Predhodno odločanje — Socialna varnost — Uredba (EGS) št. 1408/71 — Člen 22(2), drugi pododstavek — Zdravstveno zavarovanje — Bolnišnično zdravljenje v drugi državi članici — Zavrnitev predhodne odobritve — Pomanjkanje zdravil in najnujnejše medicinske opreme)

text:
               8.12.2014

               SL

               Uradni list Evropske unije

               C 439/5

         Sodba Sodišča (tretji senat) z dne 9. oktobra 2014 (predlog za sprejetje predhodne odločbe Tribunalul Sibiu – Romunija) – Elena Petru/Casa Judeţeană de Asigurări de Sănătate Sibiu, Casa Naţională de Asigurări de Sănătate
   (Zadeva C-268/13) (1)

   ((Predhodno odločanje - Socialna varnost - Uredba (EGS) št. 1408/71 - Člen 22(2), drugi pododstavek - Zdravstveno zavarovanje - Bolnišnično zdravljenje v drugi državi članici - Zavrnitev predhodne odobritve - Pomanjkanje zdravil in najnujnejše medicinske opreme))
   (2014/C 439/07)
   Jezik postopka: romunščina

      Predložitveno sodišče

   Tribunalul Sibiu

      Stranke v postopku v glavni stvari

      Tožeča stranka: Elena Petru

      Toženi stranki: Casa Judeţeană de Asigurări de Sănătate Sibiu, Casa Naţională de Asigurări de Sănătate

      Izrek

   Člen 22(2), drugi pododstavek, Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe, samozaposlene osebe in njihove družinske člane, ki se gibljejo v Skupnosti, v različici po spremembi in posodobitvi z Uredbo Sveta (ES) št. 118/97 z dne 2. decembra 1996 in spremembi z Uredbo (ES) št. 592/2008 Evropskega parlamenta in Sveta z dne 17. junija 2008, je treba razlagati tako, da se odobritev, ki se zahteva po odstavku 1(c)(i) istega člena, ne sme zavrniti, kadar se zadevnega bolnišničnega zdravljenja v državi članici prebivališča zavarovane osebe ne more pravočasno zagotoviti zaradi pomanjkanja zdravil in najnujnejše medicinske opreme. To nezmožnost zagotovitve zdravljenja je treba oceniti na ravni vseh bolnišničnih ustanov v državi članici, ki so sposobne zagotoviti zadevno zdravljenje, in ob upoštevanju časovnega obdobja, v katerem se lahko to zdravljenje pravočasno pridobi.

      (1)  UL C 207, 20.7.2013.


title: Zadnja objava Sodišča Evropskih skupnosti v Uradnem listu Evropske unijeUL C 229, 17.9.2005

text:
               1.10.2005

               SL

               Uradni list Evropske unije

               C 243/13

         (2005/C 243/21)
   Zadnja objava Sodišča Evropskih skupnosti v Uradnem listu Evropske unije

         UL C 229, 17.9.2005

   Prejšnje objave

      UL C 217, 3.9.2005

      UL C 205, 20.8.2005

      UL C 193, 6.8.2005

      UL C 182, 23.7.2005

      UL C 171, 9.7.2005

      UL C 155, 25.6.2005

   Ti teksti so na voljo na:

               EUR-Lex: http://europa.eu.int/eur-lex

               CELEX: http://europa.eu.int/celex


title: Zadeva C-329/13: Predlog za sprejetje predhodne odločbe, ki ga je vložilo Unabhängigen Verwaltungssenats Wien (Avstrija) 17. junija 2013 – Ferdinand Stefan

text:
               21.9.2013

               SL

               Uradni list Evropske unije

               C 274/2

         Predlog za sprejetje predhodne odločbe, ki ga je vložilo Unabhängigen Verwaltungssenats Wien (Avstrija) 17. junija 2013 – Ferdinand Stefan
   (Zadeva C-329/13)
   2013/C 274/04
   Jezik postopka: nemščina

      Predložitveno sodišče

   Unabhängigen Verwaltungssenats Wien

      Stranki v postopku v glavni stvari

      Tožeča stranka: Ferdinand Stefan

      Druga stranka: Bundesminister für Land- und Forstwirtschaft, Umwelt und Wasserwirtschaft

      Vprašanji za predhodno odločanje

               1.

               Veljavnost Direktive o informacijah o okolju 2003/4/ES (1):
               Na podlagi člena 267, prvi stavek, točka (b), PDEU se postavlja vprašanje, ali, zlasti ob upoštevanju ciljev člena 47(2) Listine Evropske unije o temeljnih pravicah, velja celotna Direktiva o informacijah o okolju 2003/4/ES oziroma ali veljajo vsi deli te direktive?

               2.

               Razlaga Direktive o informacijah o okolju 2003/4/ES:
               Za primer, da bo Sodišče Evropske unije pritrdilo veljavnosti celotne Direktive o informacijah o okolju 2003/4/ES ali veljavnosti delov Direktive o informacijah o okolju 2003/4/ES, se na podlagi člena 267, prvi stavek, črki (a) in (b), PDEU predloži prošnja za razlago, v kakšni meri in pod kakšnimi predpostavkami so določbe Direktive o informacijah o okolju skladne z določbami Listine Evropske unije o temeljnih pravicah in cilji člena 6 PEU.

      (1)  Direktiva 2003/4/ES Evropskega parlamenta in Sveta z dne 28. januarja 2003 o dostopu javnosti do informacij o okolju in o razveljavitvi Direktive Sveta 90/313/EGS, (UL L 41, str. 26).


title: Zadeva C-203/14: Predlog za sprejetje predhodne odločbe, ki ga je 23. aprila 2014 vložilo Tribunal Català de Contractes del Sector Públic (Španija) – Consorci Sanitari del Maresme proti Corporació de Salut del Maresme i la Selva

text:
               21.7.2014

               SL

               Uradni list Evropske unije

               C 235/5

         Predlog za sprejetje predhodne odločbe, ki ga je 23. aprila 2014 vložilo Tribunal Català de Contractes del Sector Públic (Španija) – Consorci Sanitari del Maresme proti Corporació de Salut del Maresme i la Selva
   (Zadeva C-203/14)
   2014/C 235/07
   Jezik postopka: španščina

      Predložitveno sodišče

   Tribunal Català de Contractes del Sector Públic

      Stranki v postopku v glavni stvari

      Tožeča stranka: Consorci Sanitari del Maresme

      Tožena stranka: Corporació de Salut del Maresme i la Selva

      Vprašanja za predhodno odločanje

               1.

               Ali je treba v skladu z Direktivo 2004/18/ES (1) z dne 31. marca 2004 o usklajevanju postopkov za oddajo javnih naročil gradenj, blaga in storitev organe javne uprave šteti za javne subjekte?

               2.

               Če je odgovor pritrdilen, ali je treba v skladu z navedeno Direktivo 2004/18/ES z dne 31. marca 2004 organe javne uprave obravnavati kot gospodarske subjekte in torej tako, da lahko sodelujejo v postopkih oddaje javnih naročil?

               3.

               Če je odgovor pritrdilen, ali je treba navedeno Direktivo 2004/18/ES z dne 31. marca 2004 razlagati tako, da se organe javne uprave lahko in mora vključiti na uradne sezname potrjenih izvajalcev gradenj, dobaviteljev blaga ali izvajalcev storitev oziroma jim dopustiti, da zaprosijo za izdajo potrdil s strani certifikacijskih organov, ustanovljenih po javnem ali zasebnem pravu, kar je v španskem pravu znano kot sistem poslovne klasifikacije?

               4.

               Ali je treba navedeno Direktivo 2004/18/ES z dne 31. marca 2004 razlagati tako, da je bila s kraljevo zakonsko uredbo 3/2011 z dne 14. novembra o potrditvi prečiščene različice zakona o javnih naročilih Direktiva nepravilno prenesena v špansko nacionalno pravo in, če je tako, ali je španski zakonodajalec s členoma 62 in 65 navedene kraljeve zakonske uredbe omejil dostop organom javne uprave do registrov poslovne klasifikacije?

               5.

               Če organi javne uprave lahko sodelujejo v postopkih oddaje javnih naročil, vendar pa ne morejo biti pripuščeni v poslovno klasifikacijo – v skladu z navedeno Direktivo 2004/18/ES z dne 31. marca 2004 – kako lahko dokažejo svojo sposobnost za sodelovanje v postopkih oddaje javnih naročil?

      (1)  UL L 134, str. 114.


title: Zadeva T-465/11: Tožba, vložena 26. avgusta 2011 – Globula proti Komisiji

text:
               15.10.2011

               SL

               Uradni list Evropske unije

               C 305/8

         Tožba, vložena 26. avgusta 2011 – Globula proti Komisiji
   (Zadeva T-465/11)
   2011/C 305/10
   Jezik postopka: angleščina

      Stranki

      Tožeča stranka: Globula a.s. (Hodonín, Češka republika) (zastopniki: M. Petite, D. Paemen, A. Tomtsis, D. Koláček in P. Zákoucký, odvetniki)

      Tožena stranka: Evropska komisija

      Predloga

               —

               Sklep Komisije C(2011) 4509 z dne 27. junija 2011, s katerim se Češki republiki nalaga preklic priglašene odločbe ministrstva za industrijo in trgovino z dne 26. oktobra 2010, s katero je bilo tožeči stranki odobreno začasno izvzetje iz obveznosti, da tretjim osebam zagotovi pogodbeni dostop do načrtovanega podzemnega skladišča plina v Dambořicah, naj se razglasi za ničen; in

               —

               toženi stranki naj se naloži plačilo stroškov.

      Tožbeni razlogi in bistvene trditve

   Tožeča stranka v utemeljitev tožbe navaja širi tožbene razloge.

               1.

               S prvim tožbenim razlogom toženi stranki očita, da je namesto člena 22(4) Druge plinske direktive (1) napačno uporabila člen 36(9) Tretje plinske direktive (2). Zato je tožena stranka nepravilno izdala izpodbijani sklep v obliki zavezujoče odločitve namesto neuradne zahteve. Poleg tega, ker je tožena stranka upoštevala rok iz člena 36(9) Tretje plinske direktive, je izpodbijani sklep izdala z zamudo, saj bi se prvoten rok v skladu z Drugo plinsko direktivo lahko podaljšal le za en mesec. Zato izpodbijani sklep nima nobenega pravnega učinka.

               2.

               Z drugim tožbenim razlogom toženi stranki očita, da je posegla v legitimna pričakovanja tožeče stranke s tem, da je najprej dala natančna, nepogojna in trdna zagotovila glede tega kdaj in v kakšnih okoliščinah bo priglašena odločba češkega ministrstva za industrijo in trgovino postala dokončna, pozneje to jasno potrdila, nato pa nepričakovano izdala izpodbijani sklep, ki je v nasprotju z njenimi predhodnimi izjavami.

               3.

               S tretjim tožbenim razlogom toženi stranki očita, da je kršila Pogodbi in pravna pravila glede njune uporabe. V zvezi s tem je v izpodbijanem sklepu uporabljeno napačno materialno pravo. Tožeča stranka trdi, da so upoštevna pravila materialnega prava, ob upoštevanju katerih bi Komisija morala preučiti priglašeno odločbo, v členu 22 Druge plinske direktive. Komisija je zato kršila načeli pravne varnosti in zaupanja v pravo.

               4.

               S četrtim tožbenim razlogom tožeči stranki očita, da je storila očitno napako pri presoji dejanskega stanja s tem, da je zavrnila pojasnila češkega ministrstva za industrijo in trgovino, da tožeča stranka ni mogla in še vedno ne more najti zanesljivega dolgoročnega partnerja v skladu z češkimi predpisi za dodelitev skladiščnih zmogljivosti, ki so se uporabljala, ko je tožeča stranka pri ministrstvu vložila zahtevo za izvzetje, in se še vedno uporabljajo.

      (1)  Direktiva Evropskega parlamenta in Sveta 2003/55/ES z dne 26. junija 2003 o skupnih pravilih notranjega trga z zemeljskim plinom in o razveljavitvi Direktive 98/30/ES (UL L 176, str. 57).

      (2)  Direktiva 2009/73/ES Evropskega parlamenta in Sveta z dne 13. julija 2009 o skupnih pravilih notranjega trga z zemeljskim plinom in o razveljavitvi Direktive 2003/55/ES (UL L 211, str. 94).


title: Zadeva C-496/13 P: Sklep Sodišča (sedmi senat) z dne 22. januarja 2015 – GRE Grand River Enterprises Deutschland GmbH/Urad za usklajevanje na notranjem trgu (znamke in modeli), Villiger Söhne GmbH (Pritožba — Znamka Skupnosti — Uredba (ES) št. 40/94 — Člen 8(1)(b) — Barvna figurativna znamka z besednimi elementi ‚LIBERTE brunes‘ na rdeči podlagi — Ugovor imetnika figurativne in besedne znamke Skupnosti La LIBERTAD — Zavrnitev)

text:
               4.5.2015

               SL

               Uradni list Evropske unije

               C 146/7

         Sklep Sodišča (sedmi senat) z dne 22. januarja 2015 – GRE Grand River Enterprises Deutschland GmbH/Urad za usklajevanje na notranjem trgu (znamke in modeli), Villiger Söhne GmbH
   (Zadeva C-496/13 P) (1)

   ((Pritožba - Znamka Skupnosti - Uredba (ES) št. 40/94 - Člen 8(1)(b) - Barvna figurativna znamka z besednimi elementi ‚LIBERTE brunes‘ na rdeči podlagi - Ugovor imetnika figurativne in besedne znamke Skupnosti La LIBERTAD - Zavrnitev))
   (2015/C 146/10)
   Jezik postopka: nemščina

      Stranke

      Tožeča stranka: GRE Grand River Enterprises Deutschland GmbH (zastopnika: I. Memmler in S. Schulz, odvetnici)

      Toženi stranki: Urad za usklajevanje na notranjem trgu (znamke in modeli) (zastopnik: D. Walicka, agent), Villiger Söhne GmbH (zastopnik: H. MacKenzie, odvetnica)

      Izrek

               1.

               Pritožba se zavrne.

               2.

               Družbi GRE Grand River Enterprises Deutschland GmbH se naloži plačilo stroškov.

      (1)  UL C 313, 26.10.2013.


title: Zadeva C-157/08: Predlog za sprejetje predhodne odločbe, ki ga je vložilo Hoge Raad der Nederlanden 16. aprila 2008 – E. H. A. Passenheim-van Schoot proti Staatssecretaris van Financiën

text:
               5.7.2008

               SL

               Uradni list Evropske unije

               C 171/17

         Predlog za sprejetje predhodne odločbe, ki ga je vložilo Hoge Raad der Nederlanden 16. aprila 2008 – E. H. A. Passenheim-van Schoot proti Staatssecretaris van Financiën
   (Zadeva C-157/08)
   (2008/C 171/30)
   Jezik postopka: nizozemščina
   Predložitveno sodišče
   Hoge Raad der Nederlanden
   Stranki v postopku v glavni stvari

      Tožeča stranka: E. H. A. Passenheim-van Schoot

      Tožena stranka: Staatssecretaris van Financiën
   Vprašanje za predhodno odločanje
   Ali je treba člena 49 ES in 56 ES razlagati tako, da ne nasprotujeta temu, da država članica v primeru davčne utaje (dohodkov od) prihrankov v tujini v breme državne blagajne v tej državi uporabi pravni predpis, ki, da bi se nadomestilo neobstoj možnosti učinkovitega nadzora nad premoženjem v tujini, določa rok dvanajstih let za naknadne terjatve, medtem ko za dohodke od prihrankov na nacionalnem ozemlju, kjer obstajajo možnosti učinkovitega nadzora, velja rok petih let za naknadne terjatve?


title: Združeni zadevi T-264/10 in T-266/10: Sodba Splošnega sodišča z dne 21. junija 2012 – Španija proti Komisiji ( „Operativni programi Koheziskega sklada in ESRR, ki jih upravlja Španija — (Operativni program ESS Boj proti diskriminaciji 2007-2013) — Zahtevek za vmesno plačilo — Odločba o prekinitvi teka roka za plačilo zaradi velike pomanjkljivostih v delovanju sistemov upravljanja in nadzora — Ničnostna tožba — Dopustnost — Člen 87(2) Uredbe (ES) št. 1083/2006“ )

text:
               28.7.2012

               SL

               Uradni list Evropske unije

               C 227/18

         Sodba Splošnega sodišča z dne 21. junija 2012 – Španija proti Komisiji
   (Združeni zadevi T-264/10 in T-266/10) (1)

   (Operativni programi Koheziskega sklada in ESRR, ki jih upravlja Španija — (Operativni program ESS Boj proti diskriminaciji 2007-2013) - Zahtevek za vmesno plačilo - Odločba o prekinitvi teka roka za plačilo zaradi velike pomanjkljivostih v delovanju sistemov upravljanja in nadzora - Ničnostna tožba - Dopustnost - Člen 87(2) Uredbe (ES) št. 1083/2006)
   2012/C 227/26
   Jezik postopka: španščina

      Stranki

      Tožeča stranka: Kraljevina Španija (zastopnik: N. Díaz Abad, zastopnik)

      Tožena stranka: Evropska komisija (zastopnika: C. Urraca Caviedes in B. Conte, zastopnika)

      Predmet

   Tožbi zoper odločbi Komisije z dne 10. maja 2010 (T-264/10) in z dne 11. maja 2010 (T-266/10), s katerimi so bili španski organi obveščeni o prekinitvi teka roka za poplačilo nekaterih zahtevkov za vmesna plačila, ki jih je vložila Kraljevina Španija.

      Izrek

               1.

               Zadevi T-264/10 in T-266/10 sta združeni za izdajo sodbe.

               2.

               Odločbi Komisije z dne 10. in 11. maja 2010, s katerimi so bili španski organi obveščeni o prekinitvi teka roka za poplačilo nekaterih zahtevkov za vmesna plačila, ki jih je vložila Kraljevina Španija, se razglasita za nični.

               3.

               Predlog, da naj se prizna utemeljenost zahtevka za plačilo zamudnih obresti, se zavrne.

               4.

               Postopek v zvezi s predlogom, da naj Splošno sodišče odredi ukrep procesnega vodstva na podlagi člena 64 svojega poslovnika, se ustavi.

               5.

               Komisiji se naloži plačilo stroškov.

      (1)  UL C 221, 14.8.2010.


title: Zadeva C-183/09: Tožba, vložena 26. maja 2009 — Komisija Evropskih skupnosti proti Helenski republiki

text:
               18.7.2009

               SL

               Uradni list Evropske unije

               C 167/6

         Tožba, vložena 26. maja 2009 — Komisija Evropskih skupnosti proti Helenski republiki
   (Zadeva C-183/09)
   2009/C 167/11
   Jezik postopka: grščina

      Stranki

      Tožeča stranka: Komisija Evropskih skupnosti (zastopnika: D. Triantafýllou in Iró Dimitríou, zastopnika)

      Tožena stranka: Helenska republika

      Predlogi tožeče stranke:

               —

               Ugotovi naj se, da Helenska republika, s tem da ni sprejela zakonov in drugih predpisov, potrebnih za uskladitev z Direktivo Sveta 2006/112/ES z dne 28. novembra 2006 o skupnem sistemu davka na dodano vrednost (1), ni izpolnila obveznosti iz člena 412(1), prvi odstavek, te direktive.

               —

               Helenski republiki naj se naloži plačilo stroškov.

      Tožbeni razlogi in bistvene trditve

   Rok za prenos direktive 2006/112/ES v nacionalno zakonodajo se je iztekel 1. januarja 2008.

      (1)  UL L 347, str. 1.


title: Zadeva T-11/14: Tožba, vložena 3. januarja 2014 – Grundig Multimedia proti UUNT (Pianissimo)

text:
               5.5.2014

               SL

               Uradni list Evropske unije

               C 135/41

         Tožba, vložena 3. januarja 2014 – Grundig Multimedia proti UUNT (Pianissimo)
   (Zadeva T-11/14)
   2014/C 135/53
   Jezik postopka: angleščina

      Stranki

      Tožeča stranka: Grundig Multimedia AG (Stansstad, Švica) (zastopnik: S. Walter, odvetnik)

      Tožena stranka: Urad za usklajevanje na notranjem trgu (znamke in modeli)

      Predlogi

   Tožeča stranka Splošnemu sodišču predlaga, naj:

               —

               razveljavi odločbo četrtega odbora za pritožbe pri Uradu za usklajevanje na notranjem trgu (znamke in modeli) z dne 5. novembra 2013 v zadevi R 441/2013-4;

               —

               toženi stranki naloži plačilo stroškov postopka, vključno s stroški, ki so nastali pred UUNT.

      Tožbeni razlogi in bistvene trditve

      Zadevna znamka Skupnosti: besedna znamka „Pianissimo“ za proizvode iz razreda 7 – prijava znamke Skupnosti št. 11 102 266

      Odločba preizkuševalca: zavrnitev prijavljene znamke

      Odločba odbora za pritožbe: zavrnitev pritožbe

      Navajani tožbeni razlogi: kršitev členov 7(1)(b) in 7(2) Uredbe o znamki Skupnosti


title: Sodba Sodišča (peti senat) z dne  17. novembra 2005  v zadevi C-131/05: Komisija Evropskih skupnosti proti Združenemu kraljestvu Velike Britanije in Severne Irske (Neizpolnitev obveznosti države — Direktivi 79/409/EGS in 92/43/EGS)

text:
               11.2.2006

               SL

               Uradni list Evropske unije

               C 36/18

      SODBA SODIŠČA

   (peti senat)
   z dne 17. novembra 2005
   v zadevi C-131/05: Komisija Evropskih skupnosti proti Združenemu kraljestvu Velike Britanije in Severne Irske (1)

   (Neizpolnitev obveznosti države - Direktivi 79/409/EGS in 92/43/EGS)
   (2006/C 36/35)
   Jezik postopka: angleščina
   V zadevi C-131/05, Komisija Evropskih skupnosti (zastopnik: M van Beek, skupaj z F. Louisom in A. Capobianco) proti Združenemu kraljestvu Velike Britanije in Severne Irske (zastopnica: S. Nwaokolo), zaradi tožbe zaradi neizpolnitve obveznosti na podlagi člena 226 ES, vložene 21. marca 2005, je Sodišče (peti senat), v sestavi R. Schintgen, v funkciji predsednika senata, R. Silva de Lapuerta, sodnica, in J. Klučka (poročevalec) sodnik, generalna pravobranilka: J. Kokott, sodni tajnik: R. Grass, dne 17. novembra 2005 razglasilo sodbo, katere izrek se glasi:

               1.

               Združeno kraljestvo Velike Britanije in Severne Irske s tem, da ni v predpisanem roku sprejelo vseh ukrepov, potrebnih za uskladitev s členom 6(1) Direktive Sveta 79/409/EGS o ohranjanju prosto živečih ptic in členoma 12(2) in 13(1) v povezavi s členom 2(1) Direktive Sveta 92/43/EGS o ohranjanju naravnih habitatov ter prosto živečih živalskih in rastlinskih vrst, ni izpolnilo obveznosti iz teh direktiv.

               2.

               Združenemu kraljestvu Velika Britanija in Severna Irska se naloži plačilo stroškov.

      (1)  UL C 132, 28.5.2005.


title: Zadeva C-77/07: Sklep predsednika Sodišča z dne 2. avgusta 2007 – Komisija Evropskih skupnosti proti Helenski republika

text:
               22.12.2007

               SL

               Uradni list Evropske unije

               C 315/32

         Sklep predsednika Sodišča z dne 2. avgusta 2007 – Komisija Evropskih skupnosti proti Helenski republika
   (Zadeva C-77/07) (1)

   (2007/C 315/59)

      Jezik postopka: grščina

   Predsednik Sodišča je odredil izbris zadeve.

      (1)  UL C 69, 23.4.2007.


title: Zadeva T-231/07: Sklep Sodišča prve stopnje z dne 5. novembra 2007 – ITT Manufacturing Enterprises proti OHMI – ITT Trademark and Trade (I.T.T.)

text:
               22.12.2007

               SL

               Uradni list Evropske unije

               C 315/44

         Sklep Sodišča prve stopnje z dne 5. novembra 2007 – ITT Manufacturing Enterprises proti OHMI – ITT Trademark and Trade (I.T.T.)
   (Zadeva T-231/07) (1)

   (2007/C 315/83)

      Jezik postopka: angleščina

   Predsednik četrtega senata je odredil izbris zadeve.

      (1)  UL C 199, 25.8.2007.


title: Združeni zadevi C-293/12 in C-594/12: Sodba Sodišča (veliki senat) z dne 8. aprila 2014 (predloga za sprejetje predhodne odločbe High Court of Ireland in Verfassungsgerichtshof – Irska in Avstrija) – Digital Rights Ireland Ltd (C-293/12), Kärntner Landesregierung, Michael Seitlinger, Christof Tschohl in drugi (C-594/12) proti Minister for Communications, Marine and Natural Resources, Minister for Justice, Equality and Law Reform, The Commissioner of the Garda Síochána, Ireland in the Attorney General (Elektronske komunikacije — Direktiva 2006/24/ES — Javno dostopne elektronske komunikacijske storitve ali javna komunikacijska omrežja — Hramba podatkov, pridobljenih ali obdelanih v zvezi z zagotavljanjem takih storitev — Veljavnost — Členi 7, 8 in 11 Listine Evropske unije o temeljnih pravicah)

text:
               10.6.2014

               SL

               Uradni list Evropske unije

               C 175/6

         Sodba Sodišča (veliki senat) z dne 8. aprila 2014 (predloga za sprejetje predhodne odločbe High Court of Ireland in Verfassungsgerichtshof – Irska in Avstrija) – Digital Rights Ireland Ltd (C-293/12), Kärntner Landesregierung, Michael Seitlinger, Christof Tschohl in drugi (C-594/12) proti Minister for Communications, Marine and Natural Resources, Minister for Justice, Equality and Law Reform, The Commissioner of the Garda Síochána, Ireland in the Attorney General
   (Združeni zadevi C-293/12 in C-594/12) (1)

   ((Elektronske komunikacije - Direktiva 2006/24/ES - Javno dostopne elektronske komunikacijske storitve ali javna komunikacijska omrežja - Hramba podatkov, pridobljenih ali obdelanih v zvezi z zagotavljanjem takih storitev - Veljavnost - Členi 7, 8 in 11 Listine Evropske unije o temeljnih pravicah))
   2014/C 175/07
   Jezik postopka: angleščina in nemščina

      Predložitveni sodišči

   High Court of Ireland in Verfassungsgerichtshof

      Stranke v postopku v glavni stvari

      Tožeče stranke: Digital Rights Ireland Ltd (C-293/12), Kärntner Landesregierung, Michael Seitlinger, Christof Tschohl in drugi (C-594/12)

      Tožene stranke: Minister for Communications, Marine and Natural Resources, Minister for Justice, Equality and Law Reform, The Commissioner of the Garda Síochána, Ireland in the Attorney General

      Ob udeležbi: Irish Human Rights Commission

      Predmet

   (Zadeva C-293/12)
   Predlog za sprejetje predhodne odločbe – High Court of Ireland in Verfassungsgerichtshof – Razlaga členov 3, 4 in 6 Direktive 2006/24/ES Evropskega parlamenta in Sveta z dne 15. marca 2006 o hrambi podatkov, pridobljenih ali obdelanih v zvezi z zagotavljanjem javno dostopnih elektronskih komunikacijskih storitev ali javnih komunikacijskih omrežij, in spremembi Direktive 2002/58/ES (UL 2006, L 105, str. 54) – Omejitev pravic tožeče stranke na področju mobilne telefonije – Združljivost s členoma 5(4) in 21 PDEU – Združljivost s členi 7, 8, 10 in 41 Listine Evropske unije o temeljnih pravicah.
   (Zadeva C-594/12)
   Predlog za sprejetje predhodne odločbe – Verfassungsgerichtshof – Veljavnost členov od 3 do 9 Direktive 2006/24/ES Evropskega parlamenta in Sveta z dne 15. marca 2006 o hrambi podatkov, pridobljenih ali obdelanih v zvezi z zagotavljanjem javno dostopnih elektronskih komunikacijskih storitev ali javnih komunikacijskih omrežij, in spremembi Direktive 2002/58/ES (UL L 105, str. 54) glede na člene 7, 9 in 11 Listine Evropske unije o temeljnih pravicah – Razlaga Listine Evropske unije o temeljnih pravicah in zlasti njenih členov 7, 8, 52 in 53, Direktive Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (UL, posebna izdaja v slovenščini, poglavje 13, zvezek 15, str. 355) ter Uredbe (ES) št. 45/2001 evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL, posebna izdaja v slovenščini, poglavje 13, zvezek 26, str. 102) – Zahteva za oceno ustavnosti, ki se nanaša na morebitno neustavnost nekaterih določb zveznega zakona o telekomunikacijah, s katerim je bila prenesena Direktiva 2006/24/ES Evropskega parlamenta in Sveta z dne 15. marca 2006 o hrambi podatkov, pridobljenih ali obdelanih v zvezi z zagotavljanjem javno dostopnih elektronskih komunikacijskih storitev ali javnih komunikacijskih omrežij.

      Izrek

   Direktiva 2006/24/ES Evropskega parlamenta in Sveta z dne 15. marca 2006 o hrambi podatkov, pridobljenih ali obdelanih v zvezi z zagotavljanjem javno dostopnih elektronskih komunikacijskih storitev ali javnih komunikacijskih omrežij, in spremembi Direktive 2002/58/ES je neveljavna.

      (1)  UL C 258, 25.8.2012.

      UL C 79, 16.3.2013.


title: Zadeva C-10/07: Tožba, vložena 16. januarja 2007 — Komisija Evropskih skupnosti proti Velikemu vojvodstvu Luksemburg

text:
               24.3.2007

               SL

               Uradni list Evropske unije

               C 69/6

         Tožba, vložena 16. januarja 2007 — Komisija Evropskih skupnosti proti Velikemu vojvodstvu Luksemburg
   (Zadeva C-10/07)
   (2007/C 69/12)
   Jezik postopka: francoščina
   Stranki

      Tožeča stranka: Komisija Evropskih skupnosti (zastopnika: J. Enegren in G. Rozet, zastopnika)

      Tožena stranka: Veliko vojvodstvo Luksemburg
   Predlogi tožeče stranke:

               —

               ugotovi naj se, da Veliko vojvodstvo Luksemburg s tem, da ni sprejelo vseh zakonov in drugih predpisov, potrebnih za uskladitev z Direktivo 2002/74/ES Evropskega parlamenta in Sveta z dne 23. septembra 2002 o spremembi Direktive Sveta 80/987/EGS o približevanju zakonodaje držav članic o varstvu delavcev v primeru plačilne nesposobnosti njihovega delodajalca (1), oziroma da, v vsakem primeru teh predpisov ni sporočila Komisiji, ni izpolnila obveznosti iz člena 2 te direktive;

               —

               naj se Velikemu vojvodstvu Luksemburg naloži plačilo stroškov.

         Tožbeni razlogi in bistvene trditve
   Rok za prenos Direktive 2002/74/ES se je iztekel 8. oktobra 2005.

      (1)  UL L 270, str. 10.


title: Zadeva T-678/16 P: Sodba Splošnega sodišča z dne 12. septembra 2017 – Siragusa/Svet (Pritožba — Javni uslužbenci — Uradniki — Prenehanje funkcije — Predlog za upokojitev — Sprememba določb Kadrovskih predpisov po predlogu — Preklic prejšnje odločbe — Pravna opredelitev izpodbijane odločbe)

text:
               23.10.2017

               SL

               Uradni list Evropske unije

               C 357/12

         Sodba Splošnega sodišča z dne 12. septembra 2017 – Siragusa/Svet
   (Zadeva T-678/16 P) (1)

   ((Pritožba - Javni uslužbenci - Uradniki - Prenehanje funkcije - Predlog za upokojitev - Sprememba določb Kadrovskih predpisov po predlogu - Preklic prejšnje odločbe - Pravna opredelitev izpodbijane odločbe))
   (2017/C 357/15)
   Jezik postopka: francoščina

      Stranki

      Pritožnik: Sergio Siragusa (Bruselj, Belgija) (zastopnika: T. Bontinck in A. Guillerme, odvetnika)

      Druga stranka v postopku: Svet Evropske unije (zastopnika: M. Bauer in M. Veiga, agenta) in Evropski parlament (zastopnika: M. Dean in D. Nessaf, agenta)

      Predmet

   Pritožba zoper sklep Sodišča za uslužbence Evropske unije (prvi senat) z dne 13. julija 2016, Siragusa/Svet (F-124/15, EU:F:2016:147), ki se nanaša na razveljavitev tega sklepa.

      Izrek

               1.

               Sklep Sodišča za uslužbence Evropske unije (prvi senat) z dne 13. julija 2016, Siragusa/Svet (F-124/15) se razveljavi.

               2.

               Zadeva se vrne v ponovno odločanje senatu Splošnega sodišča, ki ni senat, ki je odločal o tej pritožbi.

               3.

               Odločitev o stroških se pridrži.

      (1)  UL C 419, 14.11.2016.


title: Zadeva C-238/12 P: Sodba Sodišča (prvi senat) z dne 30. aprila 2014  – FLSmidth & Co. A/S proti Evropski komisiji (Pritožba — Konkurenca — Omejevalni sporazumi — Sektor plastičnih industrijskih vreč — Odločba o ugotovitvi kršitve člena 81 ES — Neomejena pristojnost Splošnega sodišča — Obveznost obrazložitve — Pripis odgovornosti matični družbi za kršitev, ki jo je storila hčerinska družba — Odgovornost matične družbe za plačilo globe, naložene hčerinski družbi — Sorazmernost — Postopek pred Splošnim sodiščem — Sojenje v razumnem roku)

text:
               24.6.2014

               SL

               Uradni list Evropske unije

               C 194/2

         Sodba Sodišča (prvi senat) z dne 30. aprila 2014 – FLSmidth & Co. A/S proti Evropski komisiji
   (Zadeva C-238/12 P) (1)

   ((Pritožba - Konkurenca - Omejevalni sporazumi - Sektor plastičnih industrijskih vreč - Odločba o ugotovitvi kršitve člena 81 ES - Neomejena pristojnost Splošnega sodišča - Obveznost obrazložitve - Pripis odgovornosti matični družbi za kršitev, ki jo je storila hčerinska družba - Odgovornost matične družbe za plačilo globe, naložene hčerinski družbi - Sorazmernost - Postopek pred Splošnim sodiščem - Sojenje v razumnem roku))
   2014/C 194/02
   Jezik postopka: angleščina

      Stranki

      Pritožnica: FLSmidth & Co. A/S (zastopnik: M. Dittmer, odvetnik)

      Druga stranka v postopku: Evropska komisija (zastopniki: F. Castillo de la Torre in V. Bottka, agenta, skupaj z M. Grayem, Barrister)

      Predmet

   Pritožba zoper sodbo Splošnega sodišča (četrti senat) z dne 6. marca 2012 v zadevi FLSmidth proti Komisiji (T-65/06), s katero je Splošno sodišče razglasilo delno ničnost Odločbe Komisije C(2005) 4634 z dne 30. novembra 2005 v zvezi s postopkom na podlagi člena 81 Pogodbe ES (zadeva COMP/F/38.354 – Industrijske vreče), ki se je nanašala na omejevalni sporazum, ki je zajemal določitev cen in prodajnih kvot po geografskih območjih, razdelitev naročil velikih kupcev, organizacijo usklajenih ponudb na nekatere javne razpise in vzpostavitev mehanizma za izmenjavo informacij o obsegu prodaje na trgu plastičnih industrijskih vreč, ter zmanjšalo globo, naloženo tožeči stranki – Pripis odgovornosti za kršitev.

      Izrek

               1.

               Pritožba se zavrne.

               2.

               Družbi FLSmidth & Co. A/S se naloži plačilo stroškov.

      (1)  UL C 303, 6.10.2012.


title: Zadeva T-351/08: Sodba Splošnega sodišča z dne 30. junija 2010 – Matratzen Concord proti UUNT – Barranco Schnitzler in Barranco Rodriguez (MATRATZEN CONCORD) (Znamka Skupnosti — Postopek z ugovorom — Prijava figurativne znamke Skupnosti MATRATZEN CONCORD — Prejšnja besedna nacionalna znamka MATRATZEN — Relativni razlog za zavrnitev — Dokaz o uporabi prejšnje znamke — Obveznost obrazložitve — Člen 73 Uredbe (ES) št. 40/94 (postal člen 75 Uredbe (ES) št. 207/2009))

text:
               14.8.2010

               SL

               Uradni list Evropske unije

               C 221/39

         Sodba Splošnega sodišča z dne 30. junija 2010 – Matratzen Concord proti UUNT – Barranco Schnitzler in Barranco Rodriguez (MATRATZEN CONCORD)
   (Zadeva T-351/08) (1)

   (Znamka Skupnosti - Postopek z ugovorom - Prijava figurativne znamke Skupnosti MATRATZEN CONCORD - Prejšnja besedna nacionalna znamka MATRATZEN - Relativni razlog za zavrnitev - Dokaz o uporabi prejšnje znamke - Obveznost obrazložitve - Člen 73 Uredbe (ES) št. 40/94 (postal člen 75 Uredbe (ES) št. 207/2009))
   2010/C 221/63
   Jezik postopka: nemščina

      Stranke

      Tožeča stranka: Matratzen Concord GmbH (Köln, Nemčija) (zastopnik: J. Albrecht, odvetnik)

      Tožena stranka: Urad za usklajevanje na notranjem trgu (znamke in modeli) (UUNT) (zastopnik: G. Schneider, zastopnik)

      Drugi stranki pred odborom za pritožbe UUNT: Pablo Barranco Schnitzler in Mariano Barranco Rodriguez (Sant Just Desvern, Španija)

      Predmet

   Tožba zoper odločbo drugega odbora za pritožbe UUNT z dne 30. maja 2008 (zadeva R 1034/2007-2) v zvezi s postopkom z ugovorom med na eni strani Pablom Barrancom Schnitzlerjem in Marianom Barrancom Rodriguezom ter na drugi strani družbo Matratzen Concord GmbH.

      Izrek

               1.

               Odločba drugega odbora za pritožbe Urada za usklajevanje na notranjem trgu (znamke in modeli) (UUNT) z dne 30. maja 2008 (zadeva R 1034/2007-2) se razveljavi.

               2.

               UUNT se naloži stroške.

      (1)  UL C 285, 8.11.2008.


title: Zadeva C-599/14 P: Pritožba, ki jo je Oleksandr Viktorovych Yanukovych vložil 23. novembra 2016 zoper sodbo Splošnega sodišča (deveti razširjeni senat) z dne 15. septembra 2016 v zadevi T-348/14, Yanukovych/Svet

text:
               30.1.2017

               SL

               Uradni list Evropske unije

               C 30/27

         Pritožba, ki jo je Oleksandr Viktorovych Yanukovych vložil 23. novembra 2016 zoper sodbo Splošnega sodišča (deveti razširjeni senat) z dne 15. septembra 2016 v zadevi T-348/14, Yanukovych/Svet
   (Zadeva C-599/14 P)
   (2017/C 030/32)
   Jezik postopka: angleščina

      Stranke

      Pritožnik: Oleksandr Viktorovych Yanukovych (zastopnik: T. Beazley QC)

      Druge stranke v postopku: Svet Evropske unije, Evropska komisija

      Predlogi

   Pritožnik Sodišču predlaga, naj:

               —

               razveljavi sodbo Splošnega sodišča (deveti razširjeni senat) z dne 15. septembra 2016 v zadevi T-348/14 v delu, ki je naveden v pritožbi, in sicer točki 2 in 4 izreka te sodbe;

               —

               odredi ukrepe, ki jih je predlagal pritožnik v postopku pred Splošnim sodiščem, in sicer:

                           —

                           razglasitev ničnosti Sklepa Sveta (SZVP) 2015/143 z dne 29. januarja 2015 o spremembi Sklepa 2014/119/SZVP (1) (v nadaljevanju: drugi sklep o spremembi);

                           —

                           razglasitev ničnosti Sklepa Sveta (SZVP) 2015/364 z dne 5. marca 2015 o spremembi Sklepa 2014/119/SZVP (2), in

                           —

                           razglasitev ničnosti Izvedbene uredbe Sveta (EU) 2015/357 z dne 5. marca 2015 o izvajanju Uredbe (EU) št. 208/2014 (3);

                     v delih, v katerih se ti akti nanašajo na pritožnika, in

               —

               Svetu Evropske unije naloži plačilo stroškov pritožbe in predloga za razglasitev ničnosti v vlogi za prilagoditev.

      Pritožbeni razlogi in bistvene trditve

               1.

                  Prvi pritožbeni razlog: Splošno sodišče je napačno uporabilo pravo s tem, da je ugotovilo, da je merilo za vpis iz člena 1(1) Sklepa Sveta 2014/119/SZVP, kakor je bil spremenjen z drugim sklepom o spremembi, združljivo s cilji skupne zunanje in varnostne politike, kot so navedeni v členu 21 Pogodbe o Evropski uniji. Splošno sodišče ni sprevidelo, da morajo biti zatrjevana dejanja odtujitve državnih sredstev vsaj predmet pregona ali drugih sodnih postopkov v zadevni državi, kadar, kot v tej zadevi, obstajajo verodostojni dokazi, da v zadevni državi v preteklosti niso bila dosledno in ustrezno spoštovana temeljna načela na področju človekovih pravic ali pravna država.

               2.

                  Drugi pritožbeni razlog: Splošno sodišče je napačno uporabilo pravo s tem, da (1) ni ugotovilo, da obstajajo verodostojni dokazi za to, da v Ukrajini v preteklosti niso bile dosledno in ustrezno spoštovane človekove pravice ali pravna država, in (2) je nekatere ukrajinske pravosodne organe, na podlagi dokazov katerih se je oprl Svet Evropske unije, opisalo kot „visoke pravosodne organe“. Splošno sodišče je storilo še dodatno napako, ker ni podalo nobene obrazložitve v zvezi s svojimi ugotovitvami glede točk (1) in (2).

               3.

                  Tretji pritožbeni razlog: Splošno sodišče je napačno uporabilo pravo s tem, da (1) je ugotovilo, da je vpis pritožnikovega imena na seznam na podlagi dopisa z dne 30. decembra 2014, ki so ga poslali ukrajinski organi, združljiv z merilom za vpis, in (2) ugotovilo, da Svet v zvezi z vpisom pritožnika na seznam ni storil očitne napake pri presoji.

      (1)  Sklep Sveta (SZVP) 2015/143 z dne 29. januarja 2015 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2015, L 24, str. 16).

      (2)  Sklep Sveta (SZVP) 2015/364 z dne 5. marca 2015 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2015, L 62, str. 25).

      (3)  Izvedbena uredba Sveta (EU) 2015/357 z dne 5. marca 2015 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2015, L 62, str. 1).


title: Zadeva T-306/14: Sklep Splošnega sodišča z dne 16. marca 2015 – Polymer-Chemie/Komisija

text:
               11.5.2015

               SL

               Uradni list Evropske unije

               C 155/39

         Sklep Splošnega sodišča z dne 16. marca 2015 – Polymer-Chemie/Komisija
   (Zadeva T-306/14) (1)

   (2015/C 155/54)
   Jezik postopka: nemščina
   Predsednik tretjega senata je odredil izbris zadeve.

      (1)  UL C 223, 14.7.2014.


title: Zadeva T-434/04: Sklep Sodišča prve stopnje z dne 22. novembra 2006 — Milbert in drugi proti Komisiji ( Uradniki — Napredovanje — Ocenjevalno obdobje 2003 — Zavrnitev napredovanja — Dodelitev točk za napredovanje — Ničnostna tožba — Pravni interes — Očitna nedopustnost )

text:
               30.12.2006

               SL

               Uradni list Evropske unije

               C 331/41

         Sklep Sodišča prve stopnje z dne 22. novembra 2006 — Milbert in drugi proti Komisiji
   (Zadeva T-434/04) (1)

   („Uradniki - Napredovanje - Ocenjevalno obdobje 2003 - Zavrnitev napredovanja - Dodelitev točk za napredovanje - Ničnostna tožba - Pravni interes - Očitna nedopustnost“)
   (2006/C 331/90)
   Jezik postopka: francoščina
   Stranke

      Tožeče stranke: Alex Milbert (Hesperange, Luksemburg), Imre Czigàny (Rhode-Saint-Genèse, Belgija), José Manuel De la Cruz Gonzalez (Bruselj, Belgija), Viviane Deveen (Overijse, Belgija), Mohammad Reza Fardoom (Roodt-sur-Syre, Luksemburg), Laura Gnemmi (Hünsdorf, Luksemburg), Marie-José Reinard (Bertrange, Luksemburg), Vassilios Stergiou (Kraainem, Belgija), in Ioannis Terezakis (Bruselj) (zastopniki: sprva G. Bounéou in F. Frabetti, avocats, nato F. Frabetti)

      Tožena stranka: Komisija Evropskih skupnosti (zastopnika: G. Berscheid in H. Krämer, zastopnika)
   Predmet
   Na eni strani predlog za razglasitev ničnosti seznama uradnikov, ki so napredovali v napredovalnem obdobju 2003, ker ta seznam ne vsebuje imen tožečih strank, in postransko tudi pripravljalnih dejanj za to odločbo, in na drugi strani, podredno, predlog za razglasitev ničnosti dodelitve točk za napredovanje za napredovalno obdobje 2003, v delu, ki se nanaša na tožeče stranke.
   Izrek

               1)

               Tožba se zavrne.

               2)

               Vsaka stranka nosi svoje stroške.

      (1)  UL C 6, 8.1.2005.


title: Zadeva T-191/11: Tožba, vložena 25. marca 2011 – Automobili Lamborghini proti UUNT – Miura Martínez (Miura)

text:
               28.5.2011

               SL

               Uradni list Evropske unije

               C 160/23

         Tožba, vložena 25. marca 2011 – Automobili Lamborghini proti UUNT – Miura Martínez (Miura)
   (Zadeva T-191/11)
   2011/C 160/37
   Jezik, v katerem je bila tožba vložena: nemščina

      Stranke

      Tožeča stranka: Automobili Lamborghini Holding SpA (Sant'Agata Bolognese, Italija) (zastopnik: P. Kather, odvetnik)

      Tožena stranka: Urad za usklajevanje na notranjem trgu (znamke in modeli)

      Drugi stranki pred odborom za pritožbe: Eduardo Miura Martínez (Sevilla, Španija) in Antonio José Miura Martínez (Sevilla)

      Predloga

   Tožeča stranka predlaga, naj se

               —

               odločba četrtega odbora za pritožbe Urada za usklajevanje na notranjem trgu (znamke in modeli) z dne 21. januarja 2011 v zadevi R 161/2010-4 razveljavi;

               —

               toženi stranki naloži plačilo stroškov postopka.

      Tožbeni razlogi in bistvene trditve

      Prijavitelj znamke Skupnosti: tožeča stranka

      Zadevna znamka Skupnosti: figurativna znamka, ki vsebuje besedni element „Miura“ za proizvode in storitve iz razredov 12, 14, 18, 25 in 28

      Imetnika znamk ali znakov, navajanih v postopku z ugovorom: Eduardo Miura Martínez in Antonio José Miura Martínez

      Navajane znamke ali znaki: mednarodna in nacionalna figurativna znamka, ki vsebuje besedni element „MIURA“, za proizvode in storitve iz razredov 12, 14, 24, 25 in 39, nacionalna besedna znamka „MIURA“ za proizvode iz razredov 18 in 25 ter v gospodarskem prometu za vzrejo bikov uporabljano ime „MIURA“

      Odločba oddelka za ugovore: delna ugoditev ugovoru

      Odločba odbora za pritožbe: zavrnitev pritožbe
   Navajani tožbeni razlogi: kršitev člena 42(2) Uredbe št. 207/2009 (1), ker intervenienta uporabe znamk, navajanih v postopku z ugovorom, nista uspela dokazati, kot tudi kršitev člena 75 Uredbe št. 207/2009, ker se tožeča stranka ni mogla izjaviti o bistvenih razlogih odločbe, ker ji utemeljitev ugovora ni bi bila vročena.

      (1)  Uredba Sveta (ES) št. 207/2009 z dne 26. februarja 2009 o blagovni znamki Skupnosti (UL L 78, str. 1).


title: Zadeva C-286/13 P: Sodba Sodišča (drugi senat) z dne 19. marca 2015 – Dole Food Company, Inc., Dole Fresh Fruit Europe, prej Dole Germany OHG/Komisija (Pritožba — Konkurenca — Omejevalni sporazumi — Evropski trg banan — Usklajevanje pri določanju konkurenčnih cen — Obveznost obrazložitve — Naknadna obrazložitev — Prepozna predložitev dokazov — Pravica do obrambe — Načelo enakosti orožij — Načela v zvezi z ugotavljanjem dejstev — Izkrivljanje dejstev — Presoja dokazov — Struktura trga — Obveznost Komisije, da podrobneje navede elemente izmenjave informacij, ki pomenijo ciljno omejevanje konkurence — Dokazno breme — Izračun globe — Upoštevanje prodaj hčerinskih družb, ki niso sodelovale pri kršitvi — Dvojno štetje prodaje istih banan)

text:
               11.5.2015

               SL

               Uradni list Evropske unije

               C 155/3

         Sodba Sodišča (drugi senat) z dne 19. marca 2015 – Dole Food Company, Inc., Dole Fresh Fruit Europe, prej Dole Germany OHG/Komisija
   (Zadeva C-286/13 P) (1)

   ((Pritožba - Konkurenca - Omejevalni sporazumi - Evropski trg banan - Usklajevanje pri določanju konkurenčnih cen - Obveznost obrazložitve - Naknadna obrazložitev - Prepozna predložitev dokazov - Pravica do obrambe - Načelo enakosti orožij - Načela v zvezi z ugotavljanjem dejstev - Izkrivljanje dejstev - Presoja dokazov - Struktura trga - Obveznost Komisije, da podrobneje navede elemente izmenjave informacij, ki pomenijo ciljno omejevanje konkurence - Dokazno breme - Izračun globe - Upoštevanje prodaj hčerinskih družb, ki niso sodelovale pri kršitvi - Dvojno štetje prodaje istih banan))
   (2015/C 155/03)
   Jezik postopka: angleščina

      Stranke

      Pritožnici: Dole Food Company, Inc., Dole Fresh Fruit Europe, prej Dole Germany OHG (zastopnik: J.-F. Bellis, odvetnik)

      Druga stranka v postopku: Evropska komisija (zastopnika: M. Kellerbauer in P. Van Nuffel, agenta)

      Izrek

               1.

               Pritožba se zavrne.

               2.

               Dole Food Company Inc. in Dole Fresh Fruit Europe, prej Dole Germany OHG, solidarno nosita stroške.

      (1)  UL C 252, 31.8.2013.


title: Zadeva C-225/04: Tožba Komisije Evropskih skupnosti proti Republiki Finski, vložena dne 1. junija 2004

text:
               24.7.2004

               SL

               Uradni list Evropske unije

               C 190/9

         Tožba Komisije Evropskih skupnosti proti Republiki Finski, vložena dne 1. junija 2004
   (Zadeva C-225/04)
   (2004/C 190/15)
   Komisija Evropskih skupnosti, ki jo zastopata M. Huttunen in K. Simonsson, z naslovom za vročanje v Luksemburgu, je dne 1. junija 2004 na Sodišče Evropskih skupnosti vložila tožbo proti Republiki Finski.
   Komisija Evropskih skupnosti Sodišču predlaga, da:

               1.

               ugotovi, da Republika Finska ni izpolnila obveznostmi iz člena 2 Direktive Evropskega parlamenta in Sveta 2001/106/ES z dne 19. decembra 2001 o spremembi Direktive Sveta 95/21/ES o uveljavitvi mednarodnih standardov za varnost ladij, preprečevanje onesnaževanja ter pogoje za življenje in delo na ladjah, ki uporabljajo pristanišča Skupnosti in plujejo v vodah v pristojnosti držav članic (pomorska inšpekcija) (1), ker ni sprejela zakonov in drugih predpisov potrebnih za prenos direktive ali o njih vsaj ni obvestila Komisije.

               2.

               Republiki Finski naloži stroške v plačilo.

         Tožbeni razlogi in bistvene navedbe
   Rok za prenos Direktive je potekel z dne 22. julija 2003.

      (1)  UL L 19 z dne 22. januarja 2002, str. 17.


title: Zadeva T-193/14: Tožba, vložena 21. marca 2014 – Cristiano di Thiene proti UUNT – Nautica Apparel (AERONAUTICA)

text:
               19.5.2014

               SL

               Uradni list Evropske unije

               C 151/32

         Tožba, vložena 21. marca 2014 – Cristiano di Thiene proti UUNT – Nautica Apparel (AERONAUTICA)
   (Zadeva T-193/14)
   2014/C 151/41
   Jezik, v katerem je bila tožba vložena: angleščina

      Stranke

      Tožeča stranka: Cristiano di Thiene SpA (Thiene, Italija) (zastopnika: F. Fischetti in F. Celluprica, odvetnika)

      Tožena stranka: Urad za usklajevanje na notranjem trgu (znamke in modeli)

      Druga stranka pred odborom za pritožbe: Nautica Apparel, Inc. (New York, Združene države)

      Predlog

   Tožeča stranka Splošnemu sodišču predlaga, naj:

               —

               razveljavi odločbo četrtega odbora za pritožbe Urada za usklajevanje na notranjem trgu (znamke in modeli) z dne 10. januarja 2014 v zadevi R 96/2013-4

      Tožbeni razlogi in bistvene trditve

      Prijavitelj znamke Skupnosti: tožeča stranka

      Zadevna znamka Skupnosti: besedna znamka „AERONAUTICA“ za proizvode in storitve iz razredov 9, 18, 20, 25, 35, 42 in 43 – prijava znamke Skupnosti št. 7 508 237

      Imetnik znamke ali znaka, navajanega v postopku z ugovorom: druga stranka pred odborom za pritožbe

      Navajana znamka ali znak: več prejšnjih registracij v Skupnosti in Združenem kraljestvu besednih znamk „NAUTICA“ in „NAUTICA BLUE“ za proizvode in storitve iz razredov 8, 9, 18, 20, 25, 27 in 35

      Odločba oddelka za ugovore: ugovoru se delno ugodi

      Odločba odbora za pritožbe: pritožba se zavrne

      Navajani tožbeni razlogi: kršitev člena 8(1)(b) UZS


title: Zadeva T-239/15: Sodba Splošnega sodišča z dne 23. marca 2017 – Cryo-Save/EUIPO – MedSkin Solutions Dr. Suwelack (Cryo-Save) (Znamka Evropske unije — Postopek razveljavitve — Besedna znamka Evropske unije Cryo-Save — Člen 51(1)(a) Uredbe (ES) št. 207/2009 — Resna in dejanska uporaba znamke — Dokazno breme — Razglasitev razveljavitve)

text:
               8.5.2017

               SL

               Uradni list Evropske unije

               C 144/36

         Sodba Splošnega sodišča z dne 23. marca 2017 – Cryo-Save/EUIPO – MedSkin Solutions Dr. Suwelack (Cryo-Save)
   (Zadeva T-239/15) (1)

   ((Znamka Evropske unije - Postopek razveljavitve - Besedna znamka Evropske unije Cryo-Save - Člen 51(1)(a) Uredbe (ES) št. 207/2009 - Resna in dejanska uporaba znamke - Dokazno breme - Razglasitev razveljavitve))
   (2017/C 144/47)
   Jezik postopka: nemščina

      Stranke

      Tožeča stranka: Cryo Save AG (Freienbach, Švica) (zastopnik: C. Onken, odvetnica)

      Tožena stranka: Urad Evropske unije za intelektualno lastnino (zastopnika: A. Schifko in W. Schramek, agenta)

      Druga stranka pred odborom za pritožbe pri EUIPO, intervenientka v postopku pred Splošnim sodiščem: MedSkin Solutions Dr. Suwelack AG (Billerbeck, Nemčija) (zastopnik: A. Thünken, odvetnik)

      Predmet

   Tožba zoper odločbo četrtega odbora za pritožbe pri EUIPO z dne 3. marca 2015 (zadeva R 2567/2013-4) v zvezi s postopkom za razveljavitev med družbama MedSkin Solutions Dr. Suwelack in Cryo Save.

      Izrek

               1.

               Tožba se zavrne.

               2.

               Družbi Cryo-Save AG se naloži plačilo stroškov.

      (1)  UL C 236, 20.7.2015.


title: Zadeva T-31/12: Sklep Splošnega sodišča z dne 9. oktobra 2012 – Région Poitou Charentes proti Komisiji ( „Ničnostna tožba — Strukturni skladi — Akt, zoper katerega ni mogoče vložiti tožbe — Akt, ki je deloma informativen in deloma pripravljalen — Nedopustnost“ )

text:
               24.11.2012

               SL

               Uradni list Evropske unije

               C 366/34

         Sklep Splošnega sodišča z dne 9. oktobra 2012 – Région Poitou Charentes proti Komisiji
   (Zadeva T-31/12) (1)

   (Ničnostna tožba - Strukturni skladi - Akt, zoper katerega ni mogoče vložiti tožbe - Akt, ki je deloma informativen in deloma pripravljalen - Nedopustnost)
   2012/C 366/69
   Jezik postopka: francoščina

      Stranki

      Tožeča stranka: Région Poitou Charentes (Francija) (zastopnik: J. Capiaux, odvetnik)

      Tožena stranka: Evropska komisija (zastopnika: F. Dintilhac in A. Steiblytė)

      Predmet

   Predlog za razglasitev ničnosti odločbe iz dopisa Komisije z dne 18. novembra 2011 v katerem je naveden ta predmet: „Zaključek programa ‚Atlantski prostor‘ 2000 2006, Potrditev končnega poročila, CCI: 2001 RG 16 0PC 006“.

      Izrek

               1.

               Tožba se kot nedopustna zavrže.

               2.

               Regija Poitou Charentes nosi svoje stroške in stroške, ki jih je priglasila Evropska komisija.

      (1)  UL C 109, 14.4.2012.


title: Zadeva T-277/05: Tožba The Black & Decker Corporation proti Uradu za usklajevanje na notranjem trgu (znamke in modeli), vložena dne 20. julija 2005

text:
               3.9.2005

               SL

               Uradni list Evropske unije

               C 217/58

         Tožba The Black & Decker Corporation proti Uradu za usklajevanje na notranjem trgu (znamke in modeli), vložena dne 20. julija 2005
   (Zadeva T-277/05)
   (2005/C 217/117)
   Jezik, v katerem je bila tožba vložena: angleščina
   The Black & Decker Corporation, s sedežem v Towsonu, Maryland (ZDA), ki jo zastopa P. Harris, Solicitor, je dne 20. julija 2005 na Sodišču prve stopnje Evropskih skupnosti vložila tožbo proti Uradu za usklajevanje na notranjem trgu (znamke in modeli).
   Atlas Copco Aktiebolag, s sedežem v Stockholmu (Švedska), je bila tudi stranka v postopku pred odborom za pritožbe.
   Tožeča stranka Sodišču prve stopnje predlaga, naj:

               —

               razveljavi izpodbijano odločbo prvega odbora za pritožbe UUNT z dne 3. maja 2005 (zadeva R 791/2004-1);

               —

               razglasi postopek z ugovorom B623 555 za nedopusten;

               —

               UUNT naloži, da nosi stroške, ki jih je imela tožeča stranka v tem postopku in v zvezi s pritožbo.

         Tožbeni razlogi in bistvene trditve

               Prijavitelj znamke Skupnosti:

               Tožeča stranka

               Znamka Skupnosti, ki je predmet prijave:

               Barvna znamka črne in rumene barve iz razreda 7 (prenosna električna orodja za ročno uporabo itd.)

               Imetnik znamke ali znaka, navajanega v postopku z ugovorom:

               Atlas Copco Aktiebolag

               Znamka ali znak, navajan v postopku z ugovorom:

               Neregistrirane znamke in znaki, uporabljeni v trgovini v vseh državah članicah za električna orodja.

               Odločba Oddelka za ugovore:

               Zavrnitev ugovora kot nedopustnega

               Odločba Odbora za pritožbe:

               Razveljavitev izpodbijane odločbe in odstop zadeve oddelku za ugovore v nadaljnji postopek

               Tožbeni razlog:

               Tožeča stranka trdi, da bi moral biti ugovor razglašen za nedopustnega, ker ni dovolj jasno določil prejšnjih znamk in znakov, na katere se je skliceval, s čimer je bilo kršeno Pravilo 18(1) Uredbe št. 2868/95 (1)

      (1)  Uredba Komisije (ES) št. 2868/95 z dne 13. decembra 1995 za izvedbo Uredbe Sveta (ES) št. 40/94 o znamki Skupnosti, UL L 303, 15.12.1995, str. 1.


title: Zadeva C-670/11: Sodba Sodišča (četrti senat) z dne 13. decembra 2012 (predlog za sprejetje predhodne odločbe Conseil d'État – Francija) – Etablissement national des produits de l'agriculture et de la mer (FranceAgriMer) proti Société Vinifrance SA (Zaščita finančnih interesov Unije — Uredba (ES, Euratom) št. 2988/95 — Člena 4 in 5 — Upravna kazen — Upravni ukrep — Uredba (EGS) št. 822/87 — Dodelitev pomoči za zasebno skladiščenje koncentriranega grozdnega mošta — Skupnostno poreklo — Uredba (EGS) št. 1059/83 — Pogodba o dolgoročnem skladiščenju — Člen 2(2) — Člen 17(1)(b) — Znižanje pomoči glede na težo kršitve)

text:
               9.2.2013

               SL

               Uradni list Evropske unije

               C 38/9

         Sodba Sodišča (četrti senat) z dne 13. decembra 2012 (predlog za sprejetje predhodne odločbe Conseil d'État – Francija) – Etablissement national des produits de l'agriculture et de la mer (FranceAgriMer) proti Société Vinifrance SA
   (Zadeva C-670/11) (1)

   (Zaščita finančnih interesov Unije - Uredba (ES, Euratom) št. 2988/95 - Člena 4 in 5 - Upravna kazen - Upravni ukrep - Uredba (EGS) št. 822/87 - Dodelitev pomoči za zasebno skladiščenje koncentriranega grozdnega mošta - Skupnostno poreklo - Uredba (EGS) št. 1059/83 - Pogodba o dolgoročnem skladiščenju - Člen 2(2) - Člen 17(1)(b) - Znižanje pomoči glede na težo kršitve)
   2013/C 38/10
   Jezik postopka: francoščina

      Predložitveno sodišče

   Conseil d'État

      Stranki v postopku v glavni stvari

      Tožeča stranka: Etablissement national des produits de l'agriculture et de la mer (FranceAgriMer)

      Tožena stranka: Société Vinifrance SA

      Predmet

   Predlog za sprejetje predhodne odločbe - Conseil d'État – Razlaga členov 2(2) in 17 Uredbe Komisije (EGS) z dne 29. aprila 1983 o pogodbah za skladiščenje namiznega vina, grozdnega mošta, zgoščenega grozdnega mošta in prečiščenega zgoščenega grozdnega mošta (UL L 116, str. 77), določb Uredbe Sveta (EGS) 822/87 z dne 16. marca 1987 o skupni organizaciji vinskega trga (UL L 84, str. 1), kot tudi določb Uredbe Sveta (ES, Euratom) z dne 18. decembra 1995 o zaščiti finančnih interesov Evropskih skupnosti (UL L 312 str. 1) – Pomoč Skupnosti za skladiščenje zgoščenega grozdnega mošta za sklenitev pogodbe o skladiščenju z nacionalno intervencijsko agencijo – Proizvajalčeva pridobitev grozdnega mošta od fiktivne ali neobstoječe družbe – Pojem „lastnik“ v smislu uredbe – Uredba, ki uvaja sistem pomoči Unije, vendar ne določa sistema ukrepov in kazni za neupoštevanje določb te uredbe – Določitev tega sistema za primer povzročanja škode finančnim interesom Unije

      Izrek

               1.

               V položaju, kakršen je ta v postopku v glavni stvari, v katerem neobstoj zadevne družbe, ki je prodala grozdni mošt, povzroči, da ni mogoče dokazati skupnostnega porekla za ta mošt, proizvajalec, ki je pridobil grozdni mošt od te družbe, nikakor ne more pridobiti pomoči za skladiščenje na podlagi Uredbe Sveta (ES) št. 822/87 z dne 16. marca 1987 o skupni organizaciji vinskega trga, kakor je bila spremenjena z Uredbo Sveta (EGS) št. 2253/88 z dne 19. julija 1988.

               2.

               V okoliščinah, kakršne so te v postopku v glavni stvari:

                           —

                           člen 17(1)(b) Uredbe Komisije (EGS) št. 1059/83 z dne 29. aprila 1983 o pogodbah za skladiščenje namiznega vina, grozdnega mošta in koncentriranega grozdnega mošta, kakor je bila spremenjena z Uredbo Komisije (EGS) št. 2646/1999 z dne 15. decembra 1999, ne more biti pravna podlaga za kaznovanje proizvajalčeve kršitve obveznosti, ki je določena v Uredbi št. 822/87, kakor je bila spremenjena z Uredbo št. 2253/88, na podlagi katere je lahko grozdni mošt predmet pomoči za skladiščenje, če ima skupnostno poreklo;

                           —

                           zadevne nepravilnosti ob neobstoju sektorskih predpisov in nacionalne ureditve, ki bi določala kazen, ne morejo biti predmet „kazni“ v smislu člena 5 Uredbe Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti in

                           —

                           nacionalni organi morajo uporabiti upravni ukrep v smislu člena 4(1), prva alinea, Uredbe št. 2988/95, in sicer zahtevek za vračilo celotne neupravičeno prejete pomoči, če je dokazano – kar mora preveriti predložitveno sodišče – da se obe pogodbi o skladiščenju iz postopka v glavni stvari v celoti ali delno nanašata na grozdni mošt, ki nima skupnostnega porekla in ki je bil v okviru postopkov zgoščevanja in skladiščenja pomešan z grozdnim moštom, ki ima skupnostno poreklo.

      (1)  UL C 89, 24.3.2012.


title: Zadeva C-436/16: Predlog za sprejetje predhodne odločbe, ki ga je vložilo Areios Pagos (Grčija) 4. avgusta 2016 – Georgios Leventis, Nikolaos Vafias/Malcon Navigation Co. Ltd, Brave Bulk Transport Ltd

text:
               24.10.2016

               SL

               Uradni list Evropske unije

               C 392/11

         Predlog za sprejetje predhodne odločbe, ki ga je vložilo Areios Pagos (Grčija) 4. avgusta 2016 – Georgios Leventis, Nikolaos Vafias/Malcon Navigation Co. Ltd, Brave Bulk Transport Ltd
   (Zadeva C-436/16)
   (2016/C 392/14)
   Jezik postopka: grščina

      Predložitveno sodišče

   Areios Pagos (Grčija)

      Stranke v postopku v glavni stvari

      Tožeči stranki: Georgios Leventis, Nikolaos Vafias

      Toženi stranki: Malcon Navigation Co. Ltd, Brave Bulk Transport Ltd

      Vprašanje za predhodno odločanje

   Ali dogovor o pristojnosti, ki sta ga v skladu s členom 23(1) Uredbe (ES) št. 44/2001 (1) sklenili družbi in je v obravnavanem primeru zajet v zasebni pogodbi z dne 14. novembra 2007, ki sta jo sklenili prvonavedena in drugonavedena nasprotna stranka v kasacijskem postopku ter katere člen 10 določa, da, ta sporazum ureja angleško pravo, v zvezi z njim so pristojna angleška sodišča in za kakršne koli spore, ki bi nastali iz tega sporazuma ali ki so povezani z njim, je izključno pristojno vrhovno sodišče Anglije in Walesa (High Court of England and Wales)‘, velja – kar zadeva ravnanja in opustitve organov drugonavedene nasprotne stranke v kasacijskem postopku, ki jo zastopajo in za katero prevzemajo odgovornost v skladu s členom 71 grškega civilnega zakonika – tudi za odgovorne osebe, ki so delovale ob izpolnjevanju svojih nalog in ki so v skladu z navedenim členom 71 v povezavi s členom 926 grškega civilnega zakonika solidarno odgovorne z družbo kot pravno osebo?

      (1)  Uredba Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (UL L 12, posebna izdaja v slovenščini, poglavje 19, zvezek 4, str. 42).


title: Sodba Sodišča (tretji senat) z dne 28. aprila 2005 v zadevi C-31/04: Komisija Evropskih skupnosti proti Kraljevini Španiji (Neizpolnitev obveznosti države — Direktiva 2001/29/ES — Usklajevanje določenih vidikov avtorske in sorodnih pravic v informacijski družbi — Neizvršitev prenosa v predpisanem roku)

text:
               9.7.2005

               SL

               Uradni list Evropske unije

               C 171/3

      SODBA SODIŠČA

   (tretji senat)
   z dne 28. aprila 2005
   v zadevi C-31/04: Komisija Evropskih skupnosti proti Kraljevini Španiji (1)

   (Neizpolnitev obveznosti države - Direktiva 2001/29/ES - Usklajevanje določenih vidikov avtorske in sorodnih pravic v informacijski družbi - Neizvršitev prenosa v predpisanem roku)
   (2005/C 171/05)
   Jezik postopka: španščina
   V zadevi C-31/04, Komisija Evropskih skupnosti (zastopnika: K. Banks in F. Castillo de la Torre) proti Kraljevini Španiji (zastopnik: M. Muñoz Pérez), zaradi tožbe zaradi neizpolnitve obveznosti na podlagi člena 226 ES, vložene dne 29. januarja 2004, je Sodišče (tretji senat), v sestavi A. Rosas, predsednik senata, A. Borg Barthet, A. La Pergola, J. Malenovský (poročevalec) in A. Ó Caoimh, sodniki, generalni pravobranilec: A. Tizzano, sodni tajnik: R. Grass, dne 28. aprila 2005 razglasilo sodbo, katere izrek se glasi:

               1.

               Kraljevina Španija, s tem, da ni sprejela zakonov in drugih predpisov, potrebnih za uskladitev z Direktivo Evropskega parlamenta in Sveta 2001/29/ES z dne 22. maja 2001 o usklajevanju določenih vidikov avtorske in sorodnih pravic v informacijski družbi, ni izpolnila svojih obveznosti iz te direktive.

               2.

               Kraljevini Španiji se naloži plačilo stroškov.

      (1)  UL C 71, 20.3.2004.


title: Zadeva C-525/14: Tožba, vložena 20. novembra 2014 – Evropska komisija/Češka republika

text:
               9.2.2015

               SL

               Uradni list Evropske unije

               C 46/23

         Tožba, vložena 20. novembra 2014 – Evropska komisija/Češka republika
   (Zadeva C-525/14)
   (2015/C 046/30)
   Jezik postopka: češčina

      Stranki

      Tožeča stranka: Evropska komisija (zastopnika: P. Němečková in G. Wilms, zastopnika)

      Tožena stranka: Češka republika

      Predloga tožeče stranke

               —

               Ugotovitev, da Češka republika s tem, da ne priznava nekaterih nizozemskih žigov, zlasti žigov Waarborg Holland, ni izpolnila obveznosti, ki jih ima na podlagi člena 34 Pogodbe o delovanju Evropske unije;

               —

               naložitev plačila stroškov Češki republiki.

      Tožbeni razlogi in bistvene trditve

               1.

               Češka republika z nepriznavanjem nekaterih nizozemskih žigov omejuje prosti pretok plemenitih kovin, označenih s temi žigi, in predmetov, ki so proizvedeni iz teh kovin.

               2.

               Tudi če plemenite kovine ožigosa oddelek nizozemskega urada za žigosanje v tretji državi, bi morali biti ti proizvodi obravnavani enako kot blago s poreklom v Evropski uniji, ker so plemenite kovine ožigosane v skladu z nizozemskimi pravili in so dokončno sproščene v prosti promet.

               3.

               Češka republika ni dokazala, da je možna omejitev prostega pretoka blaga primerna za uresničitev cilja varstva potrošnikov in da ne presega tega, kar je nujno za uresničitev tega cilja.


title: Zadeva C-631/15: Predlog za sprejetje predhodne odločbe, ki ga je vložilo Juzgado Contencioso-Administrativo de Oviedo (Španija) 27. novembra 2015 – Carlos Álvarez Santirso/Consejería de Educación, Cultura y Deporte del Principado de Asturias

text:
               22.2.2016

               SL

               Uradni list Evropske unije

               C 68/21

         Predlog za sprejetje predhodne odločbe, ki ga je vložilo Juzgado Contencioso-Administrativo de Oviedo (Španija) 27. novembra 2015 – Carlos Álvarez Santirso/Consejería de Educación, Cultura y Deporte del Principado de Asturias
   (Zadeva C-631/15)
   (2016/C 068/28)
   Jezik postopka: španščina

      Predložitveno sodišče

   Juzgado Contencioso-Administrativo de Oviedo

      Stranki v postopku v glavni stvari

      Tožeča stranka: Carlos Álvarez Santirso

      Tožena stranka: Consejería de Educación, Cultura y Deporte del Principado de Asturias

      Vprašanje za predhodno odločanje

   Ali je treba določbo 4 okvirnega sporazuma, na katerega napotuje Direktiva Sveta 1999/70/ES (1) z dne 28. junija 1999 o delu za določen čas, razlagati tako, da nasprotuje regionalni zakonodaji, kot je Ley del Principado de Asturias 6/2009 de 29 de diciembre de evaluación de la función pública docente y sus incentivos, ki v členu 2 kot zahtevo za vključenost v načrt ocenjevanja (in za prejemanje s tem povezanih finančnih spodbud) določa, da je treba imeti status kariernega uradnika ter tako izključuje nadomestne uradnike?

      (1)  Direktiva Sveta 1999/70/ES z dne 28. junija 1999 o okvirnem sporazumu o delu za določen čas, sklenjenem med ETUC, UNICE in CEEP (UL, posebna izdaja v slovenščini, poglavje 5, zvezek 3, str. 368).


title: Zadeva T-440/16: Tožba, vložena 5. avgusta 2016 – Souruh/Svet

text:
               3.10.2016

               SL

               Uradni list Evropske unije

               C 364/23

      Tožba, vložena 5. avgusta 2016 – Souruh/Svet
      (Zadeva T-440/16)
      (2016/C 364/23)
      Jezik postopka: francoščina

         Stranki

         Tožeča stranka: Souruh SA (Damask, Sirija) (zastopnik: E. Ruchat, odvetnik)

         Tožena stranka: Svet Evropske unije

         Predlogi

      Tožeča stranka Splošnemu sodišču predlaga, naj:

                  —

                  ugotovi, da je tožba tožeče stranke dopustna in utemeljena;

                  —

                  zato Sklep Sveta (SZVP) 2016/850 z dne 27. maja 2016 in poznejše akte za njegovo izvajanje razglasi za nične v delu, v katerem se nanašajo na tožečo stranko;

                  —

                  Svetu Evropske unije naloži plačilo stroškov postopka.

         Tožbeni razlogi in bistvene trditve

      Tožeča stranka v utemeljitev tožbe navaja pet razlogov, ki so v bistvenem enaki oziroma podobni razlogom, navedenim v okviru zadeve T-411/16, Syriatel Mobile Telecom/Svet.


title: Zadeva T-435/05: Tožba, vložena  5. decembra 2005  — Danjaq proti UUNT

text:
               11.3.2006

               SL

               Uradni list Evropske unije

               C 60/41

         Tožba, vložena 5. decembra 2005 — Danjaq proti UUNT
   (Zadeva T-435/05)
   (2006/C 60/79)
   Jezik, v katerem je bila tožba vložena: angleščina
   Stranke

      Tožeča stranka: Danjaq LLC (Santa Monica, ZDA) [zastopniki: L. Berg, S. Skrein, solicitors, in G. Hobbs, G. Hollingworth, barristers]

      Tožena stranka: Urad za usklajevanje na notranjem trgu (znamke in modeli)

      Druga stranka pred odborom za pritožbe: Mission Productions GmbH (München, Nemčija)
   Predlogi tožeče stranke

               —

               razveljavitev odločbe odbora za pritožbe v zadevi št. R 1118/2004-1;

               —

               ugoditev ugovoru ugovarjajoče stranke zoper prijavo znamke Skupnosti št. 2 256 378, ali podredno, predložitev ugovora Uradu za usklajevanje na notranjem trgu v nadaljnjo presojo, v skladu s sodbo Sodišča.

               —

               priznanje stroškov postopka ugovarjajoči stranki.

         Tožbeni razlogi in bistvene trditve

      Prijavitelj znamke Skupnosti: Mission Productions GmbH

      Zadevna znamka Skupnosti: Besedna znamka „Dr. No“ za blago iz razredov 9, 12, 18, 25 in 32 — prijava št. 2 256 378

      Imetnik znamke ali znaka, navajanega v postopku z ugovorom: Tožeča stranka

      Znamka ali znak, navajan v postopku z ugovorom: Prejšnja poznana znamka, prejšnja neregistrirana znamka in prejšnji uporabljeni znak „Dr. No“ in „Dr. NO“, uporabljeni za filme, DVD-je, stripe, glasbene posnetke, knjige, plakate in akcijske figurice (igrače).

      Odločba oddelka za ugovore: Ugovor se v celoti zavrne

      Odločba odbora za pritožbe: Pritožba se zavrne

      Navajani tožbeni razlogi: Kršitev člena 8(2)(c) Uredbe Sveta št. 40/94, ker je odbor za pritožbe napačno razlagal člen 6a Pariške Konvencije, saj je menil, da mora uporabo znaka znotraj Skupnosti dokazati prijavitelj.
   Kršitev člena 8(1)(a) in (b) Uredbe Sveta št. 40/94, saj obstaja verjetnost zmede v zvezi z nasprotujočima si znamkama, saj so nasprotujoči si znamki in številni drugi proizvodi, ki jih označujeta ti znamki, enaki.
   Kršitev členov 8(4) in 73 Uredbe Sveta št. 40/94 in Pravil 50(2) in 52(1) Uredbe Komisije št. 2868/95, ker odbor za pritožbe ni obravnaval ugovora po členu 8(4) Uredbe Sveta št. 40/94 in bi moral ugotoviti, da je prijavitelj imetnik številnih prejšnjih znamk in je trgoval z znamkami, navedenimi v ugovoru.


title: Zadeva C-548/11: Predlog za sprejetje predhodne odločbe, ki ga je vložilo Arbeidshof te Antwerpen (Belgija) 31. oktobra 2011 – Edgard Mulders proti Rijksdienst voor Pensioenen

text:
               28.1.2012

               SL

               Uradni list Evropske unije

               C 25/32

      Predlog za sprejetje predhodne odločbe, ki ga je vložilo Arbeidshof te Antwerpen (Belgija) 31. oktobra 2011 – Edgard Mulders proti Rijksdienst voor Pensioenen
      (Zadeva C-548/11)
      (2012/C 25/59)
      Jezik postopka: nizozemščina

         Predložitveno sodišče

      Arbeidshof te Antwerpen

         Stranki v postopku v glavni stvari

         Tožeča stranka: Edgard Mulders

         Tožena stranka: Rijksdienst voor Pensioenen

         Vprašanje za predhodno odločanje

      Ali gre za kršitev člena 46 Uredbe (Sveta) (EGS) št. 1408/71 (1) (z dne 14. junija 1971) o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti, če se pri izračunu pokojnine delavca migranta obdobje nezmožnosti za delo, v katerem je ta prejemal dajatve iz naslova nezmožnosti za delo in plačeval prispevke v skladu z AOW, ne prizna kot „zavarovalna doba“ v smislu člena 1(r) te uredbe?

         (1)  UL, posebna izdaja v slovenščini, poglavje 5, zvezek 1, str. 35.


title: Zadeva T-509/17: Tožba, vložena 7. avgusta 2017 – Cartera de Inversiones Melca in drugi/Komisija in SRB

text:
               16.10.2017

               SL

               Uradni list Evropske unije

               C 347/40

         Tožba, vložena 7. avgusta 2017 – Cartera de Inversiones Melca in drugi/Komisija in SRB
   (Zadeva T-509/17)
   (2017/C 347/52)
   Jezik postopka: španščina

      Stranke

      Tožeče stranke: Cartera de Inversiones Melca, SL (Avilés, Španija), Servicios Inmobiliarios Avilés, SL (Avilés), Hotel Avilés, SA (Avilés), Arside Construcciones Mecánicas, SA (Carreño, Španija) (zastopniki: B. Gutiérrez de la Roza Pérez, P. Rubio Escobar, R. Ruiz de la Torre Esporrín in B. Fernández García, odvetniki)

      Toženi stranki: Evropska komisija in Enotni odbor za reševanje

      Predlogi

   Tožeče stranke Splošnemu sodišču predlagajo, naj za nična razglasi:

               —

               sklep (SRB/EES/2017/08), ki ga je Enotni odbor za reševanje sprejel 7. junija 2017, in s katerim je bila določena shema za reševanje v zvezi s finančno institucijo Banco Popular Español, S.A.;

               —

               sklep (EU) 2017/1246 Komisije z dne 7. junija 2017, s katerim je bila potrjena shema za reševanje Banco Popular Español.

      Tožbeni razlogi in bistvene trditve

   Tožbeni razlogi in bistvene trditve so podobni tistim, ki so bili navedeni v zadevah T-478/17, Mutualidad de la Abogacía y Hermandad Nacional de Arquitectos Superiores y Químicos/Enotni odbor za reševanje, T-481/17, Fundación Tatiana Pérez de Guzmán in Bueno ter SFL/Enotni odbor za reševanje, T-482/17, Comercial Vascongada Recalde/Komisija in Enotni odbor za reševanje, T-483/17, García Suárez in drugi/Komisija in Enotni odbor za reševanje, T-484/17, Fidesban in drugi/Junta Única de Resolución, T-497/17, Sáchez del Valle in Calatrava Real State 2015/Komisija in Enotni odbor za reševanje, ter T-498/17, Pablo Alvarez de Linera Granda/Komisija in Enotni odbor za reševanje.


title: Združene zadeve T-349/06, T-371/06, T-14/07, T-15/07 in zadeva T-332/07: Sodba Sodišča prve stopnje z dne 9. septembra 2008 – Nemčija proti Komisiji ( ESRR – Zmanjšanje finančne pomoči – Spremembe finančnega načrta brez odobritve Komisije – Pojem bistvena sprememba – Člen 24 Uredbe (EGS) št. 4253/88 – Ničnostna tožba )

text:
               25.10.2008

               SL

               Uradni list Evropske unije

               C 272/24

         Sodba Sodišča prve stopnje z dne 9. septembra 2008 – Nemčija proti Komisiji
   (Združene zadeve T-349/06, T-371/06, T-14/07, T-15/07 in zadeva T-332/07) (1)

   („ESRR - Zmanjšanje finančne pomoči - Spremembe finančnega načrta brez odobritve Komisije - Pojem bistvena sprememba - Člen 24 Uredbe (EGS) št. 4253/88 - Ničnostna tožba“)
   (2008/C 272/44)
   Jezik postopka: nemščina
   Stranki

      Tožeča stranka: Zvezna republika Nemčija (zastopniki: M. Lumma in v zadevah T-349/06, T-371/06, T-14/07 in T-15/07 tudi C. Schulze-Bahr, zastopnika, skupaj z C. von Donatom, odvetnik)

      Tožena stranka: Komisija Evropskih skupnosti (zastopnika: G. Wilms in L. Flynn, zastopnika)
   Predmet
   Zahteve za razglasitev ničnosti odločb C(2006) 4193 konč. in C(2006) 4194 konč. z dne 25. septembra 2006, C(2006) 5163 konč. in C(2006) 5164 konč. z dne 3. novembra 2006, in C(2007) 2619 konč. z dne 25. junija 2007, o omejitvi finančne udeležbe o omejitvi finančne udeležbe Evropskega sklada za regionalni razvoj (ESRR) v programu cilj št. 2 (1997-1999) Nordrhein-Westfalen, v operativnem programu dežele Nordrhein-Westfalen v okviru RESIDER 1994-1999, v operativnih programih dežele Nordrhein-Westfalen v okviru skupne pobude MSP (mala in srednjevelika podjetja) in Rechar II, ter v operativnem programu za spodbujanje skupnostnih strukturnih pomoči v regijah cilja št. 2 dežele Nordrhein-Westfalen za obdobje od 1994 do 1996.
   Izrek

               1)

               Zadeva T-332/07 se združi z zadevami T-349/06, T-371/06, T-14/07 in T-15/07 za izdajo sodbe.

               2)

               Tožbe se zavrnejo.

               3)

               Zvezni republiki Nemčiji se naloži plačilo stroškov.

      (1)  UL C 20, 27.1.2007.


title: Zadeva T-369/03: Sklep Sodišča prve stopnje z dne  14. decembra 2005  — Arizona Chemical in drugi proti Komisiji ( Direktiva 67/548/EGS — Zavrnitev predloga, da se kolofan črta s seznama nevarnih snovi — Ničnostna tožba — Akt, ki ga ni mogoče izpodbijati — Odškodninska tožba — Zastaranje — Ugovor nezakonitosti — Nedopustnost )

text:
               25.3.2006

               SL

               Uradni list Evropske unije

               C 74/18

         Sklep Sodišča prve stopnje z dne 14. decembra 2005 — Arizona Chemical in drugi proti Komisiji
   (Zadeva T-369/03) (1)

   („Direktiva 67/548/EGS - Zavrnitev predloga, da se kolofan črta s seznama nevarnih snovi - Ničnostna tožba - Akt, ki ga ni mogoče izpodbijati - Odškodninska tožba - Zastaranje - Ugovor nezakonitosti - Nedopustnost“)
   (2006/C 74/37)
   Jezik postopka: angleščina
   Stranke

      Tožeče stranke: Arizona Chemical BV (Huizen, Nizozemska), Eastman Belgium BVBA (Kallo, Belgija), Resinall Europe BVBA (Bruges, Belgija) in Cray Valley Iberica, SA (Madrid, Španija) (Zastopnika: C. Mereu in K. Van Maldegem, avocats)

      Tožena stranka: Komisija Evropskih skupnosti (Zastopnika: X. Lewis in F. Simonetti, zastopnika)

      Intervenientka na strani tožene stranke: Republika Finska (Zastopnika: T. Pynnä in A. Guimaraes-Purokoski, zastopnika)
   Predmet zadeve
   Na eni strani, predlog za razglasitev ničnosti akta, s katerim je Komisija zavrnila predlog tožečih strank za črtanje snovi kolofan s seznama snovi, ki povzročajo preobčutljivost, iz Priloge I k Direktivi Sveta z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi (67/548/EGS) (UL 1967, 196, str. 1), in na drugi strani, odškodninski zahtevek za povrnitev nastale škode.
   Izrek sklepa

               1)

               Tožba se zavrže kot nedopustna.

               2)

               Tožeče stranke nosijo svoje stroške in stroške tožene stranke.

               3)

               Intervenientka nosi svoje stroške.

      (1)  UL C 7, 10.1.2004.


title: Zadeva T-381/06: Tožba, vložena 15. decembra 2006 — FRA.BO proti Komisiji

text:
               24.2.2007

               SL

               Uradni list Evropske unije

               C 42/29

         Tožba, vložena 15. decembra 2006 — FRA.BO proti Komisiji
   (Zadeva T-381/06)
   (2007/C 42/51)
   Jezik postopka: angleščina
   Stranki

      Tožeča stranka: FRA.BO SpA (Milano, Italija) (zastopnika: R. Celli in F. Distefano, odvetnika)

      Tožena stranka: Komisija Evropskih skupnosti
   Predlogi tožeče stranke

               —

               za ničnega naj se razglasi člen 2 Odločbe Komisije z dne 20. septembra 2006 (Zadeva COMP/F-1/38.121 — Spoji — (2006) 4180 konč.), v zvezi s postopkom na podlagi člena 81 ES, v delu, ki se nanaša na znesek globe, naložene tožeči stranki;

               —

               zmanjša naj se globa, naložena tožeči stranki, v okviru pristojnosti Sodišča, in

               —

               Komisiji naj se naloži plačilo stroškov postopka, vključno s stroški tožeče stranke.

         Tožbeni razlogi in bistvene trditve
   Tožeča stranka predlaga delno razglasitev ničnosti Odločbe Komisije C(2006) 4180 konč. z dne 20. septembra 2006 v zadevi COMP/F-1/38.121 — Spoji, s katero je Komisija ugotovila, da je tožeča stranka skupaj z drugimi družbami kršila člen 81 ES in člen 53 Sporazuma o Evropskem gospodarskem prostoru s tem, da je določala cene, se dogovarjala glede cenikov, popustov, rabatov, uvedbi mehanizmov za višanje cen, razdelitvi nacionalnih trgov, razdelitvi kupcev ter si izmenjevala druge poslovne podatke.
   Tožeča stranka odločbo izpodbija zaradi naslednjih razlogov:

               —

               tožeča stranka najprej zatrjuje, da je Komisija s tem, ko je nezakonito in napačno uporabila načela iz Obvestila o ugodni obravnavi (1) iz leta 2002, storila očitno napako pri presoji in kršila temeljna pravna načela.

               —

               nadalje tožeča stranka trdi, da je Komisija s tem, ko je FRA.BO odobrila nesorazmerno nizko, 20 odstotno zmanjšanje globe iz Obvestila o ugodni obravnavi iz leta 1996, storila očitno napako pri presoji in kršila temeljna načela sorazmernosti, zaupanja v pravo, in obveznosti obrazložitve.

      (1)  Obvestilo Komisije o imuniteti pred globami in zmanjševanju glob v primerih kartelov (UL 2002, C 45, str. 3).


title: Zadeva T-156/05: Sodba Sodišča prve stopnje z dne 27. septembra 2006 — Lantzoni proti Sodišču ( Uradniki — Napredovanje — Dodelitev točk za napredovanje — Zveza z ocenjevalnim poročilom — Zavrnitev napredovanja )

text:
               2.12.2006

               SL

               Uradni list Evropske unije

               C 294/47

         Sodba Sodišča prve stopnje z dne 27. septembra 2006 — Lantzoni proti Sodišču
   (Zadeva T-156/05) (1)

   („Uradniki - Napredovanje - Dodelitev točk za napredovanje - Zveza z ocenjevalnim poročilom - Zavrnitev napredovanja“)
   (2006/C 294/98)
   Jezik postopka: francoščina
   Stranki

      Tožeča stranka: Dimitra Lantzoni (Übersyren, Luksemburg) (zastopnik: M. Bouché, avocat)

      Tožena stranka: Sodišče Evropskih skupnosti (zastopnik: M. Schauss, zastopnik)
   Predmet
   Razglasitev ničnosti odločbe odbora za pritožbe tožeče stranke z dne 8. marca 2005 o dodelitvi točk za napredovanje tožeči stranki za obdobje 2002 na eni strani in o njenem nenapredovanju v obdobju 2003 na drugi strani.
   Izrek

               1)

               Tožba se zavrne.

               2)

               Vsaka stranka nosi svoje stroške.

      (1)  UL C 155, 25.6.2005.


title: Zadeva T-519/11 P: Sklep Splošnega sodišča z dne 6. septembra 2012 – Gozi proti Komisiji ( „Pritožba — Javni uslužbenci — Uradniki — Prošnja za pomoč — Sklep Komisije s katerim je bilo tožeči stranki zavrnjeno povračilo stroškov, ki jih je ta priglasila v okviru postopka pred nacionalnim kazenskim sodiščem — Pritožba, ki je delno očitno nedopustna in delno očitno neutemeljena“ )

text:
               20.10.2012

               SL

               Uradni list Evropske unije

               C 319/10

         Sklep Splošnega sodišča z dne 6. septembra 2012 – Gozi proti Komisiji
   (Zadeva T-519/11 P) (1)

   (Pritožba - Javni uslužbenci - Uradniki - Prošnja za pomoč - Sklep Komisije s katerim je bilo tožeči stranki zavrnjeno povračilo stroškov, ki jih je ta priglasila v okviru postopka pred nacionalnim kazenskim sodiščem - Pritožba, ki je delno očitno nedopustna in delno očitno neutemeljena)
   2012/C 319/17
   Jezik postopka: italijanščina

      Stranki

      Pritožnik: Sandro Gozi (Soglianó Al Rubicone, Italija) (zastopnika: G. Passalacqua in G. Calcerano, zastopnika)

      Druga stranka v postopku: Evropska komisija (zastopnika: J. Currall in J. Baquero Cruz, zastopnika)

      Predmet

   Pritožba zoper sodbo Sodišča za uslužbence Evropske unije (prvi senat) z dne 20. julija 2011 v zadevi Sandro Gozi proti Komisiji (F-116/10, še neobjavljena v ZOdl.), s katero se predlaga razveljavitev te sodbe.

      Izrek

               1.

               Pritožba se zavrne.

               2.

               Sandro Gozi nosi svoje stroške in plača stroške, ki jih je v okviru tega postopka priglasila Evropska komisija.

      (1)  UL C 347, 26.11.2011.


title: Zadeva C-71/05: Sodba Sodišča (šesti senat) z dne  8. junija 2006  — Komisija Evropskih skupnosti proti Velikemu vojvodstvu Luksemburg (Neizpolnitev obveznosti države — Direktiva 2002/30/ES — Zračni promet — S hrupom povezane omejitve obratovanja na letališčih Skupnosti — Neizvršitev prenosa v predpisanem roku)

text:
               29.7.2006

               SL

               Uradni list Evropske unije

               C 178/6

         Sodba Sodišča (šesti senat) z dne 8. junija 2006 — Komisija Evropskih skupnosti proti Velikemu vojvodstvu Luksemburg
   (Zadeva C-71/05) (1)

   (Neizpolnitev obveznosti države - Direktiva 2002/30/ES - Zračni promet - S hrupom povezane omejitve obratovanja na letališčih Skupnosti - Neizvršitev prenosa v predpisanem roku)
   (2006/C 178/09)
   Jezik postopka: francoščina
   Stranki

      Tožeča stranka: Komisija Evropskih skupnosti (zastopnik: M. Huttunen)

      Tožena stranka: Veliko vojvodstvo Luksemburg (zastopnik: S. Schreiner)
   Predmet
   Neizpolnitev obveznosti države — Neizvršitev prenosa Direktive Evropskega parlamenta in Sveta 2002/30/ES z dne 26. marca 2002 o oblikovanju pravil in postopkov glede uvedbe s hrupom povezanih omejitev obratovanja na letališčih Skupnosti (UL L 85, str. 40) v predpisanem roku
   Izrek

               1)

               Veliko vojvodstvo Luksemburg s tem, da v predpisanem roku ni sprejelo zakonov in drugih predpisov, potrebnih za uskladitev z Direktivo Evropskega parlamenta in Sveta 2002/30/ES z dne 26. marca 2002 o oblikovanju pravil in postopkov glede uvedbe s hrupom povezanih omejitev obratovanja na letališčih Skupnosti, ni izpolnilo obveznosti iz te direktive.

               2)

               Velikemu vojvodstvu Luksemburg se naloži plačilo stroškov.

      (1)  UL C 82, 2.4.2005.